c: text/html

text:
February 29, 2016
Sibibiag Pay Laeng ti Manumtumbalay a Banda
SIBIBIAG PAY LAENG TI MANUMTUMBALAY A BANDA. Ti grupo dagiti musiko a managan iti “Balintawak '96 Band” a nagtoktokar iti tunggal balay bayat ti panagpiesta ti Siudad ti Laoag. Siraragsak met dagiti bumalay, nangruna dagiti ubbing, a mangsarabo kadakuada gapu iti ipaayda a linglingay a maigidiat iti tokar wenno musika a gagangay a mangmangngegda iti selpon wenno ania man a gadget-da. (Aileen R. Rambaud)
(Naipablaak iti Bannawag, Marso 7, 2016 a bilang.)
GF, agawat iti nominasion para iti Bucaneg, Florentino ken Valdez awards agingga iti Marso 15
Agingga laeng iti Marso 15, 2016 ti panagawat ti GUMIL Filipinas, babaen ti Awards Committee, kadagiti nominasion para iti 2016 Pedro Bucaneg Award, 2016 Leona Florentino Award, ken 2016 Cornelio Valdez Award.
Sakbayna, naipatulod dagiti pagannurotan kadagiti president dagiti chapter wenno pannakabagida.
Ti Pedro Bucaneg Award ti kangatuan a pammadayaw a maipaay ti GF, ti gunglo dagiti mannurat nga Ilokano iti Filipinas ken iti ballasiw-taaw, iti asino man a mannurat nga Ilokano a nakaipaay, babaen, kangrunaana, iti bagi ti sinuratna, iti di magatadan a tulong iti pannakaparangpaya ken pannakasaluad ti Literatura Ilokano.
Ti met Florentino Award ti bersion ti Bucaneg Award a para kadagiti mannurat nga Ilokana.
Maipaay met ti Cornelio Valdez Award iti asino man a kameng ti GF kadagiti kamengna “a nakaipaay iti naisangsangayan a gapuanan para iti isasantak ti gunglo.”
Dagiti laeng chapter ti GF wenno dagiti naipaayanen kadagiti naagapad a pammadayaw ti mabalin nga aginominar.
Mapadayawan dagiti mapili a mannurat bayat ti Dap-yan 2016: Ti Maika-48 a Nailian a Kombension ti GF inton Abril 22-24, 2016 iti Apayao Agri-Tourism & Sports Complex, San Gregorio, Luna, Apayao iti panangsangaili ti GUMIL Apayao nga idauluan ni BM Remy Albano, presidente ti nasao a chapter ti GUMIL.
Kabayatanna, maangay ti maikapat a board meeting ti GUMIL Filipinas iti Ayungin Street, Talipapa, Novaliches, Quezon City inton Marso 13, 2016, 9AM, iti panangsangaili da agkaingungot a Dionisio S. Bulong, adviser ti GF, ken Eden Cachola-Bulong, tesorera ti GF, kas impakaammo ni Arthur P. Urata, Sr., presidente ti GF.
Sakbayna, naipatulod dagiti pagannurotan kadagiti president dagiti chapter wenno pannakabagida.
Ti Pedro Bucaneg Award ti kangatuan a pammadayaw a maipaay ti GF, ti gunglo dagiti mannurat nga Ilokano iti Filipinas ken iti ballasiw-taaw, iti asino man a mannurat nga Ilokano a nakaipaay, babaen, kangrunaana, iti bagi ti sinuratna, iti di magatadan a tulong iti pannakaparangpaya ken pannakasaluad ti Literatura Ilokano.
Ti met Florentino Award ti bersion ti Bucaneg Award a para kadagiti mannurat nga Ilokana.
Maipaay met ti Cornelio Valdez Award iti asino man a kameng ti GF kadagiti kamengna “a nakaipaay iti naisangsangayan a gapuanan para iti isasantak ti gunglo.”
Dagiti laeng chapter ti GF wenno dagiti naipaayanen kadagiti naagapad a pammadayaw ti mabalin nga aginominar.
Mapadayawan dagiti mapili a mannurat bayat ti Dap-yan 2016: Ti Maika-48 a Nailian a Kombension ti GF inton Abril 22-24, 2016 iti Apayao Agri-Tourism & Sports Complex, San Gregorio, Luna, Apayao iti panangsangaili ti GUMIL Apayao nga idauluan ni BM Remy Albano, presidente ti nasao a chapter ti GUMIL.
Kabayatanna, maangay ti maikapat a board meeting ti GUMIL Filipinas iti Ayungin Street, Talipapa, Novaliches, Quezon City inton Marso 13, 2016, 9AM, iti panangsangaili da agkaingungot a Dionisio S. Bulong, adviser ti GF, ken Eden Cachola-Bulong, tesorera ti GF, kas impakaammo ni Arthur P. Urata, Sr., presidente ti GF.
(Naipablaak iti Bannawag, Marso 7, 2016 a bilang.)
Baybay, naparpardas ti ingangatona ngem iti napalabas a 2,800 a tawen
Naparpardas ti ingangato ti baybay no idilig iti napalabas a 2,800 a tawen gapu iti ibabara ti lubong, kas kuna ti maysa a kabaruan a panagadal.
Maysa nga internasional a grupo dagiti sientista a nangiwayat iti panagadal iti nadumaduma a paset ti lubong maipanggep iti ingangato-ibababa ti lebel ti baybay ti nagkuna nga agingga idi 1880s ken iti pannakairubuat ti industrialisasion ti lubong, ti kapardasan a ngimmatuan ti baybay ket mapan a 1 agingga iti 1.5 a pulgada iti uneg ti 100 a tawen. Ngem iti maika-20 a siglo, ngimmato dagiti baybay iti sangalubongan iti 5.5 a pulgada ket manipud met idi 1993, napattapattan a ngumato dagiti baybay iti12 a pulgada iti tunggal 100 a tawen.
Iti pay dua nga agsabali a panagadal a naipablaak iti journal a Proceedings of the National Academy of Sciences, kunana nga inton 2100, mabalin a ngimmatonton dagiti baybay iti 11 agingga iti 52 a pulgada.
Kuna ni Bob Kopp, earth and planetary sciences professor iti Rutgers ken kangrunaan nga autor ti panagadal, a maigapu daytoy nga ingangato ti baybay iti ibabara ti lubong gapu iti panagusar iti fossil fuel (coal, gasolina, kdp.). Iti ibabara ti lubong, in-inut a matunaw dagiti yelo a nangkalupkop iti nadumaduma a paset ti lubong a mangigubuay met iti ingangato ti lebel dagiti baybay.
Kuna dagiti sientista a dakkel a problema ti igubuay ti ingangato ti baybay kas iti pannakapasamak dagiti bumangkag a narungsot a dalluyon no kasta nga agbagyo.
(Naipablaak iti Bannawag, Marso 7, 2016 a bilang.)
Maysa nga internasional a grupo dagiti sientista a nangiwayat iti panagadal iti nadumaduma a paset ti lubong maipanggep iti ingangato-ibababa ti lebel ti baybay ti nagkuna nga agingga idi 1880s ken iti pannakairubuat ti industrialisasion ti lubong, ti kapardasan a ngimmatuan ti baybay ket mapan a 1 agingga iti 1.5 a pulgada iti uneg ti 100 a tawen. Ngem iti maika-20 a siglo, ngimmato dagiti baybay iti sangalubongan iti 5.5 a pulgada ket manipud met idi 1993, napattapattan a ngumato dagiti baybay iti12 a pulgada iti tunggal 100 a tawen.
Iti pay dua nga agsabali a panagadal a naipablaak iti journal a Proceedings of the National Academy of Sciences, kunana nga inton 2100, mabalin a ngimmatonton dagiti baybay iti 11 agingga iti 52 a pulgada.
Kuna ni Bob Kopp, earth and planetary sciences professor iti Rutgers ken kangrunaan nga autor ti panagadal, a maigapu daytoy nga ingangato ti baybay iti ibabara ti lubong gapu iti panagusar iti fossil fuel (coal, gasolina, kdp.). Iti ibabara ti lubong, in-inut a matunaw dagiti yelo a nangkalupkop iti nadumaduma a paset ti lubong a mangigubuay met iti ingangato ti lebel dagiti baybay.
Kuna dagiti sientista a dakkel a problema ti igubuay ti ingangato ti baybay kas iti pannakapasamak dagiti bumangkag a narungsot a dalluyon no kasta nga agbagyo.
(Naipablaak iti Bannawag, Marso 7, 2016 a bilang.)
Vote Counting Machine iti Ilocos Norte
VOTE COUNTING MACHINE ITI ILOCOS NORTE. Iti pannakaipadas ti maysa a VCM (Vote counting machine) nga addan iti Ilocos Norte a maaramat iti umay a nailian ken lokal nga eleksion inton Mayo 9. Maidilig iti sigud a PCOS machine a nausar iti automated election iti napalabas nga eleksion, kuna ti Comelec nga amang a napaspaspas daytoy a mangbasa ken mang-scan kadagiti botos gapu iti upgraded a memory-na ken addaan pay iti power bank a makapagpaut iti 17 agingga iti 20 nga oras no awan koriente. Adda iti ladawan da Ilocos Norte Provincial Election Supervisor Marino Salas, Comelec technician Juan Florencio Garcia, Edmar Ines iti DWFB Radyo ng Bayan Laoag, Grace Alba iti ABS-CBN Laoag ken ti camera man-na. (Leilanie G. Adriano)
(Naipablaak iti Bannawag, Marso 7, 2016 a bilang.)
February 28, 2016
MARSO 7, 2016
SARITA
4 Kawar
Juan Al. Asuncion
14 Amihan
Virginia G. Alejandro
NOBELA
8 Idi Agawid ni Uppong Idiay Rosales (3)
Juan S.P. Hidalgo, Jr.
12 Siak ni Precious (52)
Juan Al. Asuncion
DANIW
6 Binga
Ria Rebolledo
28 Atab iti Banatabat
Ronnie E. Aguinaldo
47 Daniw a Para Ubbing
Marlyn G. Del Rosario
SALAYSAY
16 Asino Dagiti Ibotosmo a Senador?
Neyo Mario E. Valdez
26 Naganar Met a Pamastrekan ti Kanutkanot
Reynaldo E. Andres
KOMIKS
35 Kimar (15)
38 Gayang ni Lam-ang (125)
41 Miks & Tiks
KOLUM
10 Apo Hues
19 Dear Doc
20 Okeyka, Apong
23 Haytek!
24 Padasem Daytoy, Kailian
30 Tips
31 Ading Kosinera
33 Kastoy, Kapid, Ditoy Hawaii
PAGLINGLINGAYAN
44 Showbiz
47 Agkatawa ti Mayat
48 Sinniriban
48 Sapukas
48 Sudoku
DADDUMA PAY
2 Ti Makunami
3 Tao, Lugar, Pasamak
9 Netizone
18 Biag ni Ilokano
21 Siled ti Kararag
22 Naganas Met ti Agtaraken iti Kalapati
29 Ania, Aya, ti Senior High School?
32 Ammuem Pay Dagitoy
34 Ammom ti Umno a Panagsibug Kadagiti Mula?
43 Ti Gasatmo Ita a Lawas
46 Dagiti Pabula ni Aesop
February 25, 2016
No Agkaykaysa, Napigpigsa
NO AGKAYKAYSA, NAPIGPIGSA. Agarup dua gasut a lallaki ken babbai ti nagtitinnulong a nangaramid iti dike babaen ti “sand bagging” iti paset ti aplaya ti Caroan, Gonzaga, Cagayan a nakaro ti pannakarunot wenno panagrebbana gapu iti nadawel a baybay. Sakbay daytoy, adun a balay a kinnan ti danum. Ginandat idin dagiti residente a pengdan ti iraraut ti danum babaen ti panagisakoda met laeng iti darat ken panagikabil iti dadakkel a bato wenno dagiti rebba dagiti nadadaelen a balbalay, saanda a nagballigi ta bassitda ken bassit met ti nausar a sako. Gapu iti daytoy, iti panangilungalong ni Punong Barangay Angelito Salvador, naplano daytoy nga aktibidad tapno mapengdan ti naparpardas nga idadarup ti danum kadagiti kabalbalayan. Nangted ni Mayor Rene Salvanera iti 2,500 a sako nga isu ti nausar iti panagaramid iti sand barrier. Malaksid kadagiti bumario, simmaranay met ti MDRRMC ti ili a Gonzaga iti panangidaulo ni Mr. Edward Gaspar, sumagmamano a kameng ti Philippine Army nga indauluan ni S/Sgt. Wayne C. Aguinaldo ti Bravo Company, 17 IB, ken sumagmamano nga estudiante iti Kriminolohia iti CSU-Gonzaga. (Roselyn C. Campano)
(Naipablaak iti Bannawag, Pebrero 29, 2016 a bilang.)
February 23, 2016
Libro maipapan iti Isla Fuga, nairuar
Nairuaren ti libro maipapan iti Isla Fuga, ti isla a karaman iti grupo dagiti isla iti Babuyan ken maysa kadagiti barangay ti Aparri, Cagayan, iti panangipablaak ti St. Paul University-Quezon City.
Napauluan iti Isla Fuga: Sacred Scapes, sinurat daytoy ni Dr. Ronel Dela Cruz, tubo iti Maddalero, Buguey, Cagayan ken agdama a direktor ti Center for Social Innovation and Research ti nasao nga unibersidad.
Maysa a naidumduma a dokumentario ti libro maipapan kadagiti umili a mangikagkagumaan nga agbiag iti laksid dagiti agsasamusam a saplit ti nakaparsuaan ken panagbalbaliw.
Dagiti namaris a ladawan ken detaliado a panagiladawan, iparangda dagiti pampanunot ken dardarepdep dagiti tattao ken dagiti grupo dagiti komunidad a mangbigbig iti Fuga a kas maysa ken kakaisuna a “pagtaengan.”
Malaksid a napateg ti libro para kadagiti lokal ken ganggannaet a turista, umisu daytoy a libro a para kadagiti serioso a sosiologo ken antropologo, ken kadagiti estudiante kadagitoy a tay-ak. Napateg pay daytoy a kontribusion kadagiti obra dagiti historiador, ken nasken a basaen ti tunggal maysa nga addaan iti panangipateg kadagiti nasken a tagipatgen iti daytoy a lubong.
Saan laeng a libro ti Isla Fuga: Sacred Scapes no di ket maysa daytoy a panangamiris iti kananakem, komentario iti kagimongan ken iti historia, maysa a rangtay a namagsipul iti natural iti espiritual, ken maysa a nabaknang ken agduduma a buya a mangiparang iti panunot, nakem ken kararua ti autor ken kadagiti tattao ti Fuga.
Kadagiti interesado a maaddaan iti kopia ti nasao a libro, ag-text/tumawag iti 0918 965 3224 wenno iti (02) 726 7986 loc 174. (AST)
(Naipablaak iti Bannawag, Pebrero 29, 2016 a bilang.)
February 21, 2016
No awan ti mapili, iblangko ti balota, kuna ti maysa nga Obispo
Imbalakad ti maysa nga Obispo ti Simbaan Katoliko kadagiti botante a no awan ti mapilida a botosan kadagiti kandidato inton eleksion iti Mayo 9, nasaysayaat laengen a pagbalinenda a blangko ti balota.
Segun ken ni Manila Auxilliary Bishop Broderick Pabillo, chairman ti Episcopal Commission on the Laity ti Catholic Bishops’ Conference of the Philippines (CBCP), a saan nga umno ti mangpili kadagiti kandidato a maibilang a “lesser evil” ta daytoy ket nalawag a biddut latta a panagbotos.
Kuna ni Pabillo a ti mangibotos iti “lesser evil” ket mangbotos iti “evil” met laeng. Kuna daytoy a ti di panangisurat iti nagan iti balota ket maysa a political choice ken kalikagum a maisubli ti kultura ti kinaimbag iti sistema ti politika iti pagilian.
Kinuna pay ni Pabillo a paset pay daytoy ti panangikumit dagiti tattao iti pammatida iti Eukaristia (wenno ken ni Jesucristo) ken iti umno a panagbotos ken iti dida panangilaklako iti botosda.
(Naipablaak iti Bannawag, Pebrero 29, 2016 a bilang.)
Segun ken ni Manila Auxilliary Bishop Broderick Pabillo, chairman ti Episcopal Commission on the Laity ti Catholic Bishops’ Conference of the Philippines (CBCP), a saan nga umno ti mangpili kadagiti kandidato a maibilang a “lesser evil” ta daytoy ket nalawag a biddut latta a panagbotos.
Kuna ni Pabillo a ti mangibotos iti “lesser evil” ket mangbotos iti “evil” met laeng. Kuna daytoy a ti di panangisurat iti nagan iti balota ket maysa a political choice ken kalikagum a maisubli ti kultura ti kinaimbag iti sistema ti politika iti pagilian.
Kinuna pay ni Pabillo a paset pay daytoy ti panangikumit dagiti tattao iti pammatida iti Eukaristia (wenno ken ni Jesucristo) ken iti umno a panagbotos ken iti dida panangilaklako iti botosda.
(Naipablaak iti Bannawag, Pebrero 29, 2016 a bilang.)
Cebu, probinsia a kaaduan iti botante
Kadagiti amin a probinsia iti sibubukel a pagilian, ti Cebu ti kaaduan iti botante iti bilang daytoy a 2,722,288.
Sumaruno ditoy ti Cavite, 1,843,168; Pangasinan, 1,705,260; Laguna, 1,675,366, sa ti Negros Occidental, 1,663,492.
Kuna ti Commission on Elections nga iti eleksion iti Mayo 9, adda 54,363,844 a rehistrado a botante.
Iti daytoy a bilang, 26,311,706 ti lallaki idinto a 28,052, 138 ti babbai.
Iti daytoy met laeng a bilang, mapan nga 6,692,763 ti senior citizen; 318,013 ti PWDs; ken 1,376,067 ti overseas absentee voters.
Kadagiti met 18 a rehion iti sibubukel a pagilian, ti Region IV-A ( Cavite-Laguna-Batangas-Rizal-Quezon wenno Calabarzon) ti kaaduan iti botante (7.6-milion); sumaruno ti Nationa Capital Region wenno Metro Manila (6.2-milion); sa ti Region III wenno Central Luzon (6-milion).
Kabassitan iti botante ti Cordillera Administrative Region (906,162).
(Naipablaak iti Bannawag, Pebrero 29, 2016 a bilang.)
Sumaruno ditoy ti Cavite, 1,843,168; Pangasinan, 1,705,260; Laguna, 1,675,366, sa ti Negros Occidental, 1,663,492.
Kuna ti Commission on Elections nga iti eleksion iti Mayo 9, adda 54,363,844 a rehistrado a botante.
Iti daytoy a bilang, 26,311,706 ti lallaki idinto a 28,052, 138 ti babbai.
Iti daytoy met laeng a bilang, mapan nga 6,692,763 ti senior citizen; 318,013 ti PWDs; ken 1,376,067 ti overseas absentee voters.
Kadagiti met 18 a rehion iti sibubukel a pagilian, ti Region IV-A ( Cavite-Laguna-Batangas-Rizal-Quezon wenno Calabarzon) ti kaaduan iti botante (7.6-milion); sumaruno ti Nationa Capital Region wenno Metro Manila (6.2-milion); sa ti Region III wenno Central Luzon (6-milion).
Kabassitan iti botante ti Cordillera Administrative Region (906,162).
(Naipablaak iti Bannawag, Pebrero 29, 2016 a bilang.)
February 18, 2016
PEBRERO 29, 2016
SARITA
4 Amour
Ronelyn B. Ramones
14 Rangtay a Balitok
Consorcio Borje
NOBELA
8 Idi Agawid ni Uppong Idiay Rosales (2)
Juan S.P. Hidalgo, Jr.
12 Siak ni Precious (51)
Juan Al. Asuncion
DANIW
6 Iti Yaagibas ti Salemsem
Arnold C. Baxa
47 Daniw a Para Ubbing
Merla Liza Santos-Camacho
SALAYSAY
16 Ayatem Met ‘Ta Utekmo
Virginia A. Duldulao, Ph.D.
26 Agmulatayo iti Lengnga
Reynaldo E. Andres
KOMIKS
35 Kimar (14)
38 Gayang ni Lam-ang (124)
41 Miks & Tiks
KOLUM
19 Dear Doc
20 Saludsodem ken ni Apo Hues
23 Haytek!
24 Padasem Daytoy, Kailian
28 Okeyka, Apong
30 Tips
31 Ading Kosinera
33 Kastoy, Kapid, Ditoy Hawaii
PAGLINGLINGAYAN
44 Showbiz
47 Agkatawa ti Mayat
48 Sinniriban
48 Sapukas
48 Sudoku
DADDUMA PAY
2 Ti Makunami
9 Netizone
10 Tao, Lugar, Pasamak
18 Biag ni Ilokano
21 Siled ti Kararag
22 Panangpili iti Taraknen a Kalapati
29 Ania Ngamin, Aya, ti Ortograpia?
32 Ammuem Pay Dagitoy
34 Panangtaripato Kadagiti Mula iti Uneg ti Balay
43 Ti Gasatmo Ita a Lawas
46 Dagiti Pabula ni Aesop
February 15, 2016
Kappuros nga Organiko a Nateng
KAPPUROS NGA ORGANIKO A NATENG. Mairaman kadagiti nakaawis iti imatang dagiti pimmasiar iti “Tiendaan ni Gob” bayat ti pannakarambak ti maika-198 nga anibesario ti pannakabangon ti probinsia ti Ilocos Norte dagiti kappuros nga organiko a nateng a produkto dagiti mannalon iti Dingras, Ilocos Norte. Itantandudo ita ti gobierno probinsial ti panagmula kadagiti kabaruanan a barayti ti nateng ken prutas a nalaka a maapit ken nakidser iti pudot wenno layus malaksid a tultulonganna dagiti mannalon iti pannakailako no di man pannakaiproseso dagiti produkto tapno nalaklaka a malako dagitoy. (Leilanie G. Adriano)
(Naipablaak iti Bannawag, Pebrero 22, 2016 a bilang.)
February 14, 2016
Libro iti panagsurat iti daniw a para ubbing, mairuar
Maysa a libro maipapan iti panagsurat iti daniw a para ubbing ti manamnama a mayalnag kabayatan ti Dap-ayan 2016, ti maika-48 a nailian a kombension ti GUMIL Filipinas inton Abril 22-24, 2016 iti Apayao Agri Eco-Tourism & Sports Complex, Payanan, San Gregorio, Luna, Apayao.
Napauluan iti Makasuratka Met iti Daniw a Para Ubbing Kas Maibatay iti Kurikulum, naibinsabinsa iti nasao a libro dagiti ramen ti daniw a para ubbing ken dagiti addang tapno masurat daytoy kas maibatay iti agdama a kasapulan ti programa a Mother Tongue-Based Multilingual Education (MTB-MLE). Sinurat ni Johmar R. Alvarez, premiado a mannaniw ken maysa kadagiti mangipangpangruna iti panagsurat iti daniw a para ubbing, naipangruna a naaramat iti daytoy a libro dagiti daniw dagiti mannaniw nga Ilokano a kas pagwadan.
Para iti kopia ti libro, ag-text/umawag iti 0929 280 2830 wenno 0927 267 5950.
(Naipablaak iti Bannawag, Pebrero 22, 2016 a bilang.)
Reyna ti GUMIL, mapili
Mapili ti Reyna ti GUMIL (Mrs. GUMIL Filipinas) iti daytoy Dap-ayan 2016, ti maika-48 a nailian a kombension ti GUMIL Filipinas inton Abril 22-24, 2016 a maangay iti Apayao Agri Eco-Tourism & Sports Complex, Payanan, San Gregorio, Luna, Apayao, kas impalagip ni GF Treasurer Eden Cachola-Bulong, mangidaulo iti komite ti Reyna ti GUMIL.
Nagbalinen a tradision kadagiti mannurat nga Ilokano ti panangpilida iti Mrs. ken Miss GUMIL Filipinas a malaksid a kas pangtaginayonda iti kultura dagiti Ilokano a mangbalangat iti maysa a reyna wenno mutia kadagiti piesta, agpaay daytoy a pagur-oranda iti pondo a para kadagiti proyekto ti gunglo.
Kuna ni Ms. Cachola a tunggal sanga wenno chapter ti GUMIL Filipinas, addaan iti kandidata para iti daytoy a gannuat.
(Naipablaak iti Bannawag, Pebrero 22, 2016 a bilang.)
Nagbalinen a tradision kadagiti mannurat nga Ilokano ti panangpilida iti Mrs. ken Miss GUMIL Filipinas a malaksid a kas pangtaginayonda iti kultura dagiti Ilokano a mangbalangat iti maysa a reyna wenno mutia kadagiti piesta, agpaay daytoy a pagur-oranda iti pondo a para kadagiti proyekto ti gunglo.
Kuna ni Ms. Cachola a tunggal sanga wenno chapter ti GUMIL Filipinas, addaan iti kandidata para iti daytoy a gannuat.
(Naipablaak iti Bannawag, Pebrero 22, 2016 a bilang.)
February 13, 2016
Pannakapapanaw dagiti OFW iti ME, masipsiputan
Inako ti Department of Labor and Employment (DoLE) nga adda ita moderate retrenchment iti Saudi Arabia, ken posible a rinibu nga overseas Filipino worker (OFW) ti mapukawan iti trabaho iti Middle East.
Maysa kadagiti maitudo a makaigapu ti panagkapsut ti ekonomia ti sumagmamano a pagilian nga agpatpataud iti lana iti rehion, kas imbunga ti panagsuek ti presio ti produkto a petrolio.
Agtultuloy a bambantayan ti DoLE ti situasion, ket nadakamat a no agtultuloy ti pannakapapanaw dagiti mangmangged iti Middle East, mapagam-amkan nga umabot iti 1.5-milion nga OFW ti mapukawan iti trabaho.
(Naipablaak iti Bannawag, Pebrero 22, 2016 a bilang.)
Maysa kadagiti maitudo a makaigapu ti panagkapsut ti ekonomia ti sumagmamano a pagilian nga agpatpataud iti lana iti rehion, kas imbunga ti panagsuek ti presio ti produkto a petrolio.
Agtultuloy a bambantayan ti DoLE ti situasion, ket nadakamat a no agtultuloy ti pannakapapanaw dagiti mangmangged iti Middle East, mapagam-amkan nga umabot iti 1.5-milion nga OFW ti mapukawan iti trabaho.
(Naipablaak iti Bannawag, Pebrero 22, 2016 a bilang.)
Respetuenyo ti padayo a kandidato, kiddaw ti PPCRV kadagiti kandidato
Iti pannakairubuat ti kampania a para iti nailian nga eleksion inton Mayo 9, kiniddaw ti election watchdog ti Simbaan Katoliko a Parish Pastoral Council for Responsible Voting (PPCRV) a maiwayat koma a nainkappian ti kampania ket maliklikan ti panagpipinniltak dagiti kandidato.
Kinuna ni PPCRV National Chairperson Henrietta de Villa kadagiti kandidato nga agpakataoda koma ken ipaayda ti umno a respetoda iti padada a kandidato babaen ti inaldaw a panangarisit iti konsiensia tapno maamiris a ti tao, napartuat iti imahen ken kapada ti Dios.
Dinawat pay ni De Villa nga awan koma ti maidasay a biag iti kampania, ken masalakniban koma ti aglawlaw nangruna dagiti kayo babaen ti saan a panagipigket ket panagilansa ditoy kadagiti poster.
Innayonna pay a rebbenga a maipaayan iti dignidad dagiti botante babaen ti maysa a nadalus, nadayaw, addaan sungsungbatan, addaan kaipapanan, ken nainkappiaan a kampania.
(Naipablaak iti Bannawag, Pebrero 22, 2016 a bilang.)
Kinuna ni PPCRV National Chairperson Henrietta de Villa kadagiti kandidato nga agpakataoda koma ken ipaayda ti umno a respetoda iti padada a kandidato babaen ti inaldaw a panangarisit iti konsiensia tapno maamiris a ti tao, napartuat iti imahen ken kapada ti Dios.
Dinawat pay ni De Villa nga awan koma ti maidasay a biag iti kampania, ken masalakniban koma ti aglawlaw nangruna dagiti kayo babaen ti saan a panagipigket ket panagilansa ditoy kadagiti poster.
Innayonna pay a rebbenga a maipaayan iti dignidad dagiti botante babaen ti maysa a nadalus, nadayaw, addaan sungsungbatan, addaan kaipapanan, ken nainkappiaan a kampania.
(Naipablaak iti Bannawag, Pebrero 22, 2016 a bilang.)
February 10, 2016
PEBRERO 22, 2016
SARITA
4 Ti Biag ni Don Pobre, Taga-Nagcayangan
Rolando A. Seguro, Jr.
NOBELA
8 Idi Agawid ni Uppong Idiay Rosales (1)
Juan S.P. Hidalgo, Jr.
12 Siak ni Precious (50)
Juan Al. Asuncion
DANIW
6 Maikadua a Sabado
Daniel L. Nesperos
17 Iriak ni Fresenius
Alegria Tan-Visaya
47 Daniw a Para Ubbing
Leonora R. Melchor
SALAYSAY
16 Lima Laengen ti Pagpilian
Neyo Mario E. Valdez
28 Naganar ti Petsay iti Rugrugi ti Kalgaw
Reynaldo E. Andres
KOMIKS
35 Kimar (13)
38 Gayang ni Lam-ang (123)
41 Miks & Tiks
KOLUM
9 Saludsodem ken ni Apo Hues
10 Okeyka, Apong
22 Tips
23 Haytek!
26 Padasem Daytoy, Kailian
31 Ading Kosinera
33 Kastoy, Kapid, Ditoy Hawaii
PAGLINGLINGAYAN
44 Showbiz
47 Agkatawa ti Mayat
48 Sinniriban
48 Sapukas
48 Sudoku
DADDUMA PAY
2 Ti Makunami
3 Tao, Lugar, Pasamak
16 Netizone
18 Biag ni Ilokano
19 Siled ti Kararag
20 Panagpili iti Gatangen a Pagpakan iti Aso
21 Komusta ti K-12 Basic Education?
22 TIPS
24 Awisendakayo iti “Panagbenga 2016”!
30 Makainutka iti Danum a Pagpasayak
32 Ammuem Pay Dagitoy
34 Ditay Ammom ti Agtagibalay?
43 Ti Gasatmo Ita a Lawas
46 Dagiti Pabula ni Aesop
February 8, 2016
Bennek, Apo!
BENNEK, APO! Makumikom dagitoy agina nga aglako iti bennek iti Sanchez Mira Public Market, Sanchez Mira, Cagayan. Naggapu kano pay idiay Brgy. Canayon iti ili ti Abulug, Cagayan dagitoy natataba a lakoda a bennek wenno tukmem, a kas awagda iti Ilokos. Naimas a palkangen (malaokan iti kamatis, laya ken matemplaan iti bugguong). (Raquelito B. Cenal)
(Naipablaak iti Bannawag, Pebrero 15, 2016 a bilang.)
Zika, di rumbeng a yaleng-aleng
Imballaag ti pangulo ti Catholic Bishops Conference of the Philippines Episcopal Commission on the Pastoral Care of Migrants and Itinerant People (CBCP-ECMI) kadagiti overseas Filipino workers (OFWs) itay lawasna ti panagan-annad dagitoy iti Zika virus.
Kangrunaan a nangiturongan ni Balanga Bishop Ruperto Santos iti ballaagna dagiti Filipino nga agnanaed iti Amerika, kangrunaanna iti Latin America (Abagatan nga Amerika), a naireport a nakapasamakan ti kaaduanna a nakapet ti nasao a bayrus.
Ti lamok nga Aedes (Aedes mosquito) ti mapabpabasol nga agiwarwaras iti nasao a bayrus. Daytoy met laeng ti maitudtudo nga agiwarwaras iti dengue, chikungunya ken yellow fever.
Mairaman kadagiti sintoma daytoy ti gurigor, skin rash ken conjunctivitis a gagangay nga agpaut iti dua agingga iti pito nga aldaw.
Iti agdama, addan 23 a pagilian a naireport nga addaan kadagiti kaso ti Zika.
Kangrunaan a naapektaran ti Brazil, a naireport nga addaanen iti 3,700 a kaso ti microcephaly, maysa a depekto iti kayanak a maladaga (bassit ti ulona ken saan a nasayaat ti pannakaporma ti utekna) a maitudtudo a gapu iti Zika virus.
Iti biang ti Department of Health ti Filipinas, kuna ni DOH Spokesperson Lyndon Lee Suy nga iti wagas ti pannakayakar ti bayrus manipud iti tao a mapan iti sabali a tao, adda latta posibilidadna a makadanon ti bayrus iti sadino man a pagilian, a pakairamanan ti Filipinas.
(Naipablaak iti Bannawag, Pebrero 15, 2016 a bilang.)
Kangrunaan a nangiturongan ni Balanga Bishop Ruperto Santos iti ballaagna dagiti Filipino nga agnanaed iti Amerika, kangrunaanna iti Latin America (Abagatan nga Amerika), a naireport a nakapasamakan ti kaaduanna a nakapet ti nasao a bayrus.
Ti lamok nga Aedes (Aedes mosquito) ti mapabpabasol nga agiwarwaras iti nasao a bayrus. Daytoy met laeng ti maitudtudo nga agiwarwaras iti dengue, chikungunya ken yellow fever.
Mairaman kadagiti sintoma daytoy ti gurigor, skin rash ken conjunctivitis a gagangay nga agpaut iti dua agingga iti pito nga aldaw.
Iti agdama, addan 23 a pagilian a naireport nga addaan kadagiti kaso ti Zika.
Kangrunaan a naapektaran ti Brazil, a naireport nga addaanen iti 3,700 a kaso ti microcephaly, maysa a depekto iti kayanak a maladaga (bassit ti ulona ken saan a nasayaat ti pannakaporma ti utekna) a maitudtudo a gapu iti Zika virus.
Iti biang ti Department of Health ti Filipinas, kuna ni DOH Spokesperson Lyndon Lee Suy nga iti wagas ti pannakayakar ti bayrus manipud iti tao a mapan iti sabali a tao, adda latta posibilidadna a makadanon ti bayrus iti sadino man a pagilian, a pakairamanan ti Filipinas.
(Naipablaak iti Bannawag, Pebrero 15, 2016 a bilang.)
Gobierno probinsial ti Ilocos Norte, pinadayawanna dagiti pagwadan a polis ken civilian volunteer group
Gapu iti pagwadan a panagserbida kadagiti umili babaen ti panangaywanda iti urnos ken talna, 14 a polis 4 nga estasion ti polisia ken 4 a volunteer group ti pinadayawan ti Gobierno Probinsial ti Ilocos Norte (PGIN) idi Peb. 5, kas paset ti panangrambak ti probinsia iti Maika-198 nga Anibersario ti Pannakabangonna.
Mismo a ni Gob. Imee R. Marcos ti nangyawat iti sertipiko ti pammigbig ken kuarta a gunggona kadagiti napadayawan, kas sumaganad:
PCI Amador M. Quiocho, PCI Dennis M. Sumalileng, PSUPT Jose C. Calpito III, PSI Paul Benedict R. Parado, PSUPT Adolfo T. Rafanan, PCI Dexter Diovic T. Corpuz, PCI Jonathan B. Papay, PCI Randy C. Baoit, PSUPT Leland T. Benigno, PCI Rodrigo B. Galino, PSUPT Dexter Mariano T. Paredes, SPO4 Ramelito F. Piedad, PSUPT Albert E. Ocon and SPO2 Aurora Joy D. Manuela.
Malaksid kadagiti opisial ti polisia, uppat a local police station ken uppat a civilian crime prevention volunteer group iti probinsia ti napadayawan,
Napili ti Laoag City Police Station a kas Best Performing City Police Station. Idauluan daytoy ni PSUPT Edwin C. Balles.
Napili met a Best Performing Municipal Station ti Paoay Municipal Police Station nga idaukuan ni PSI Nelson Del Castillo.
Nairaman met kadagiti napadayawan a civilian volunteer group iti probinsia ti Motorist Anti-Street Crime Operatives (MASCO) and Barangay Peacekeeping Action Team (BPAT) Association for Direct Operations (MASCOBADO). (John Michael Mugas)
(Naipablaak iti Bannawag, Pebrero 15, 2016 a bilang.)
Mismo a ni Gob. Imee R. Marcos ti nangyawat iti sertipiko ti pammigbig ken kuarta a gunggona kadagiti napadayawan, kas sumaganad:
PCI Amador M. Quiocho, PCI Dennis M. Sumalileng, PSUPT Jose C. Calpito III, PSI Paul Benedict R. Parado, PSUPT Adolfo T. Rafanan, PCI Dexter Diovic T. Corpuz, PCI Jonathan B. Papay, PCI Randy C. Baoit, PSUPT Leland T. Benigno, PCI Rodrigo B. Galino, PSUPT Dexter Mariano T. Paredes, SPO4 Ramelito F. Piedad, PSUPT Albert E. Ocon and SPO2 Aurora Joy D. Manuela.
Malaksid kadagiti opisial ti polisia, uppat a local police station ken uppat a civilian crime prevention volunteer group iti probinsia ti napadayawan,
Napili ti Laoag City Police Station a kas Best Performing City Police Station. Idauluan daytoy ni PSUPT Edwin C. Balles.
Napili met a Best Performing Municipal Station ti Paoay Municipal Police Station nga idaukuan ni PSI Nelson Del Castillo.
Nairaman met kadagiti napadayawan a civilian volunteer group iti probinsia ti Motorist Anti-Street Crime Operatives (MASCO) and Barangay Peacekeeping Action Team (BPAT) Association for Direct Operations (MASCOBADO). (John Michael Mugas)
(Naipablaak iti Bannawag, Pebrero 15, 2016 a bilang.)
February 3, 2016
PEBRERO 15, 2016
SARITA
4 Leda
Joel M. Manuel
NOBELA
8 Operation: Drop Venus (Maudi a Paset)
Norberto D. Bumanglag, Jr.
12 Siak ni Precious (49)
Juan Al. Asuncion
DANIW
6 Idiay Pasdong
Rea Rebolledo
19 Adtoy ti Pusok
Amado I. Yoro
47 Daniw a Para Ubbing
Marlyn G. Del Rosario
SALAYSAY
14 Ania ti Sapsapulem iti Maysa a Kaayan-ayat?
Fernando B. Sanchez
24 Makaited Met ti Angin iti Elektrisidad
Virginia A. Duldulao, Ph.D.
28 Agmulatayo iti Singkamas
Reynaldo E. Andres
KOMIKS
35 Kimar (12)
38 Gayang ni Lam-ang (122)
41 Miks & Tiks
KOLUM
9 Okeyka, Apong
10 Saludsodem ken ni Apo Hues
17 Dear Doc
23 Haytek!
26 Padasem Daytoy, Kailian
30 Tips
31 Ading Kosinera
33 Kastoy, Kapid, Ditoy Hawaii
PAGLINGLINGAYAN
44 Showbiz
47 Agkatawa ti Mayat
48 Sinniriban
48 Sapukas
48 Sudoku
DADDUMA PAY
2 Ti Makunami
3 Tao, Lugar, Pasamak
13 Netizone
16 Biag ni Ilokano
18 Dagiti Pagannurotan ti ALVIYA Salip iti Sarita
20 Idi Un-unana a Panawen
21 Siled ti Kararag
22 Kasano ti Agpili iti Taraknen nga Uken?
32 Ammuem Pay Dagitoy
34 Dadduma Pay nga Usar ti Sitrus
43 Ti Gasatmo Ita a Lawas
46 Dagiti Pabula ni Aesop
Subscribe to: Posts (Atom)

robotstxt: allowed

filter: keep


text:
Tuk-aw, Ilokano Lexicography
tuk-aw 1. png panangkagat iti maysa a banag 2. png panangaramat kadagiti ngipen (ken pangil) tapno mangatngat, sa makan, ti maysa a banag 3. png panangaramat kadagiti ngipen a mangsugat (iti parte ti kinagat) sa maiyallatiw ti gita (kas iti aramid ti uleg wenno kaarngi nga ayup) 4. prt agtuk-aw, tumuk-aw 5. sin kagat, sippit 6. spp (act of) biting (Ing), tuklaw (Tag) 6. kej ‘Agal-aluadka dita karuotan a pagnaam. Mangala iti bislak a pangwadam iti dalanmo amangan ta makasalamaka iti uleg a tumuk-aw.’ wenno ‘Tumuk-aw dagiti traidor a pulitiko no maipasulida. Agan-annadka baka ipatumbadaka lattan.’
Sors: A Solver Agcaoili, Monolinggual a Diksionario ken Tesoro nga Ilokano.
No comments:
Subscribe to: Post Comments (Atom)


text:
SALUDSOD DAGITI AGTUTUBO
Ania ti Aramidek no Adda Mang-bully Kaniak?
Basaem met dagiti singasing dagiti padam nga agtutubo ken komento ti maysa a maestra maipapan iti panang-bully. Kalpasanna, sungbatam ti quiz maipapan iti panang-bully.
Serioso a banag ti panang-bully. Sigun iti maysa a panagadal idiay Britain, nasurok nga 40% kadagiti nagpakamatay nga agtutubo a naipadamag iti nasional a media ket agparang a nainaig iti panang-bully.
Ania ti panang-bully?
Ti panang-bully wenno panangasing saanna la a ramanen ti pisikal a panangdangran. Ramanenna pay dagitoy:
Makapasakit a sasao. “
Mabalin a natadem ti dila dagiti babbai,” kuna ti 20 anyos a ni Celine. “
Diak malipatan dagiti imbagbagada wenno nagan a pangsursuronda kaniak. Impariknada nga awan serserbik ken awan mangayat kaniak. Dinanogdak la koman.”
Panangipuera. “
Likliklikandak dagiti kaeskuelaak,” kuna ti 18 anyos a ni Haley. “
Pagparangenda nga awan lugarko iti panganan tapno diak makikatugaw kadakuada. Iti intero a makatawen, agsangsangit ken agmaymaysaak a mangmangan.”
Cyberbullying. “
Babaen ti sumagmamano la a talmeg iti kompiuter,” kuna ti 14 anyos a ni Daniel, “
mabalinmon a dadaelen ti reputasion ti maysa a tao—wenno uray ti biagna. Kasla imposible ngem mabalin a mapasamak dayta!” Ti cyberbullying ramanenna met ti panangipatulod kadagiti mangibabain a retrato wenno text babaen ti selpon.
Apay nga adda dagiti mang-bully iti dadduma?
Dagitoy ti sumagmamano a gagangay a rason.
Napadasanda met a mismo. “
Naumaak unayen iti panangirurumen dagiti padak nga agtutubo isu a rinugiak metten ti mang-bully tapno akseptarendak,” inadmitir ti agtutubo nga agnagan iti Antonio. “
No mapanunotko ti napalabas, maamirisko a saan gayam nga umiso dayta!”
Awan ti nasayaat a pagtuladanda. “
Dagiti agtutubo a manang-bully masansan a tratuenda ti dadduma . . . babaen iti nakitada kadagiti nagannak, manong ken manangda, wenno dadduma pay a kapamiliada,” insurat ni Jay McGraw iti librona a Life Strategies for Dealing With Bullies.
Agtignayda a kasla naturay—ngem nababa met ti panangmatmatda iti bagida. “
Naturay ti rikna dagiti ubbing a mang-bully a masansan a mangilemmeng iti nasaktan unay a rikna ken kinaawan panagtalek iti bagi,” insurat ni Barbara Coloroso iti librona a The Bully, the Bullied, and the Bystander.
Siasino dagiti kangrunaan a puntiria?
Dagiti mahilig nga agmaymaysa. Dadduma nga agtutubo a di unay mannakilangen isinada ti bagida isu a nalakada a mabiktima iti panang-bully.
Dagiti agtutubo a maipagarup a naiduma. Dadduma nga agtutubo ti puntiria dagiti mang-bully gapu iti langa, kolor ti kudil, wenno relihion wenno gapu ta adda pisikal a depektoda—aniaman a mabalin a pangsuronan dagiti bully.
Dagiti agtutubo nga awan kompiansada iti bagida. Madlaw dagiti bully dagidiay negatibo ti panangmatmatda iti bagida. Dagita ti masansan a kalakaan a puntiria, yantangay posible a dida lumaban.
Ania ti mabalinmo nga aramiden no adda mang-bully kenka?
Dimo pampansinen. “
Kayat a makita dagiti bully a masuronka iti ar-aramidenda kenka,” kuna ti agtutubo a ni Kylie. “
No dimo ida pampansinen, maumadanto met laeng.” Kuna ti Biblia: “
Daydiay masirib patalnaenna dayta agingga iti kamaudianan.”—Proverbio 29:11.
Dika bumalbales. Lallalo a kumaro imbes a masolbar ti problema no agibaleska. Kuna ti Biblia: “
Dikay subadan ti dakes iti dakes iti asinoman.”—Roma 12:17; Proverbio 24:19.
Lumiklikka. Agingga a posible, liklikam dagiti tattao ken situasion a mabalinka a ma-bully.—Proverbio 22:3.
Padasem ti sumungbat iti dida namnamaen. Kuna ti Biblia: “
Ti maysa a sungbat, no naalumamay, pagbaw-ingenna ti pungtot.”—Proverbio 15:1.
Agpakatawaka. Kas pagarigan, no adda mangibaga kenka a nakaluklukmegka, sungbatam lattan iti, “
Siguro kasapulak laeng ti agpakuttong!”
Panawam ida. “
No dika agun-uni, ipakpakitam a manakemka, ken nabilbilegka ngem iti mangsursuron kenka,” kuna ti 19 anyos a ni Nora. “
Pakakitaan dayta ti panagteppel—banag nga awan iti maysa a bully.”
Padakkelem ti kompiansam iti bagim. “
Madlaw dagiti naasing no agnernerbioska,” kuna ti agtutubo a ni Rita, “
ken mabalin nga usarenda dayta a mangdadael iti nabatbati a kompiansam iti bagim.”
Agipulongka. Sigun iti maysa a surbey, nasurok a 50% kadagiti amin a biktima ti cyberbullying ti saan nga agpulong, nalabit gapu iti bain (nangruna kadagiti lallaki) wenno buteng a balsenda ida. Ngem laglagipem a mas ikarkaro dagiti naasing ti ag-bully no awan ti agpulong. Ti panagpulong ti damo nga addang tapno agpatingga dayta.


text:
KAPITULO 20
Pakaidayawan ni Jehova ti Trabaho a Panagsaranay
1, 2. (a) Ania a rigat ti nakaipasanguan dagiti Kristiano iti Judea? (b) Kasano a naipakita ti ayat kadagiti Kristiano iti Judea?
IDI agarup 46 C.E., nakaro ti bisin iti Judea. Bassit ti suplay a taraon isu a nakanginngina ket saan a kabaelan dagiti Judio nga adalan ni Kristo ti gumatang kadagita. Arigna a mataydan iti bisin. Nupay kasta, mabiiten a mapasaranda ti pannalaknib ni Jehova iti wagas a saan pay a napasaran idi ti asinoman a pasurot ni Kristo. Ania ti napasamak?
2 Dagiti Judio ken Gentil a Kristiano iti Antioquia, Siria, ket naasian kadagiti Judio a Kristiano iti Jerusalem ken Judea isu a nagur-orda iti pondo para kadagiti kapammatianda. Kalpasanna, nangpilida iti dua a responsable a kakabsat, da Bernabe ken Saulo, a mangipan iti saranay kadagiti panglakayen iti kongregasion iti Jerusalem. (Basaen ti Aramid 11:27-30; 12:25.) Sigurado a natukay ti puso dagiti agkasapulan a kakabsat iti Judea iti ayat nga impakita dagiti kakabsatda iti Antioquia!
3. (a) Kasano a tultuladen ti ili ti Dios iti moderno a panawen ti inaramid dagiti Kristiano iti Antioquia? Mangtedkayo iti pagarigan. (Kitaenyo met ti kahon a “ Ti Damo a Nasaknap a Panagsaranaytayo iti Moderno a Panawen.”) (b) Ania dagiti saludsod nga usigentayo iti daytoy a kapitulo?
3 Dayta a pasamak idi umuna a siglo C.E. ti umuna kadagiti nailanad a pasamak a dagiti Kristiano iti maysa a paset ti lubong ket nangipaay iti saranay kadagiti Kristiano iti sabali a paset ti lubong. Tultuladentayo met ita ti inaramid dagiti kakabsattayo iti Antioquia. No madamagtayo a nadidigra wenno masusuot dagiti kapammatiantayo iti sabali a lugar, mangipapaaytayo iti tulong. * Tapno matarusantayo no ania ti pakainaigan ti panagsaranay iti ministeriotayo, usigentayo ti tallo a saludsod maipapan iti panagsaranay: Apay a maibilang a ministerio ti trabaho a panagsaranay? Ania ti panggep ti trabaho a panagsaranay? Kasanotayo a magunggonaan iti trabaho a panagsaranay?
No Apay a Maibilang a “Sagrado a Panagserbi” ti Panagsaranay
4. Ania ti imbaga ni Pablo kadagiti taga-Corinto maipapan iti Nakristianuan a ministerio?
4 Iti maikadua a suratna kadagiti taga-Corinto, inlawlawag ni Pablo nga addaan dagiti Kristiano iti nagkadua a ministerio. Nupay naiturong ti surat ni Pablo kadagiti napulotan a Kristiano, agaplikar met dayta iti “sabsabali a karnero” ita. (Juan 10:16) Ti maysa a paset ti ministeriotayo ket ti “ministerio ti pannakikappia,” kayatna a sawen, ti trabahotayo a panangasaba ken panangisuro. (2 Cor. 5:18-20; 1 Tim. 2:3-6) Ti maikadua a paset ramanenna ti dinakamat ni Pablo kas ti “ministerio a naikeddeng kadagiti sasanto,” kayatna a sawen, ti trabaho a panangsaranay kadagiti kapammatiantayo. (2 Cor. 8:4) Ti sao a “ministerio” a nausar iti “ministerio ti pannakikappia” ken “ministerio a naikeddeng kadagiti sasanto,” ket agpada a patarus ti porma ti Griego a sao a di·a·ko·niʹa. Apay a napateg dayta?
5. Apay nga imbilang ni Pablo a maysa a ministerio ti trabaho a panagsaranay?
5 Babaen ti panangusarna iti maymaysa a sao kadagita nga aktibidad, inraman ni Pablo ti trabaho a panagsaranay kadagiti dadduma a kita ti ministerio nga itungpal ti kongregasion Kristiano. Kinuna idi ni Pablo: “Adda nagduduma a ministerio, ket kaskasdi adda ti isu met laeng nga Apo; ket adda nagduduma a panagtignay, . . . Ngem amin dagitoy . . . aramiden ti maymaysa ken isu met laeng nga espiritu.” (1 Cor. 12:4-6, 11) Kinapudnona, imbilang ni Pablo a “sagrado a panagserbi” ti nagduduma a ministerio nga ar-aramiden ti kongregasion. * (Roma 12:1, 6-8) Di ngarud pakasdaawan nga inusarna ti dadduma a tiempona nga ‘agserbi kadagiti sasanto’!—Roma 15:25, 26.
6. (a) Kas inlawlawag ni Pablo, apay a ti panagsaranay ket paset ti panagdaydayawtayo? (b) Ilawlawagyo no kasano a maar-aramid ita ti trabahotayo a panagsaranay iti intero a lubong. (Kitaenyo ti kahon a “ No Adda Didigra!”)
6 Tinulongan ni Pablo dagiti taga-Corinto a mangtarus no apay a ti panagsaranay ket paset ti ministerioda ken panagdayawda ken ni Jehova. Panunotenyo ti kinunana: Mangipapaay dagiti Kristiano iti saranay gapu ta ‘managpasakupda iti naimbag a damag maipapan iti Kristo.’ (2 Cor. 9:13) No kasta, tultulongan dagiti Kristiano dagiti kapammatianda gapu ta kayatda nga iyaplikar dagiti pannursuro ni Kristo. Kuna ni Pablo a dagiti naayat nga aramidda nga agpaay kadagiti kakabsatda ket ebkas ti awan kaaspingna a “di kaikarian a kinamanangngaasi ti Dios.” (2 Cor. 9:14; 1 Ped. 4:10) Gapuna, maitutop ti kinuna ti Disiembre 1, 1975 a ruar ti The Watchtower maipapan iti panagserbi kadagiti kakabsattayo nga agkasapulan, a pakairamanan ti trabaho a panagsaranay: “Pulos a ditay pagduaduaan a daytoy a kita ti panagserbi ket napateg ken ni Jehova a Dios ken iti Anakna a ni Jesu-Kristo.” Wen, ti trabaho a panagsaranay ket maysa a kita ti sagrado a panagserbi.—Roma 12:1, 7; 2 Cor. 8:7; Heb. 13:16.
Dagiti Panggep ti Trabaho a Panagsaranay
7, 8. Ania ti umuna a panggep ti trabahotayo a panagsaranay? Ilawlawagyo.
7 Ania dagiti panggep ti trabahotayo a panagsaranay? Sinungbatan dayta ni Pablo iti maikadua a suratna kadagiti taga-Corinto. (Basaen ti 2 Corinto 9:11-15.) Kadagitoy a bersikulo, imbaga ni Pablo ti tallo a kangrunaan a panggep, wenno kalat, a maibanag no makiramantayo iti “ministerio daytoy publiko a panagserbi,” kayatna a sawen, ti trabaho a panagsaranay. Saggaysaentayo nga usigen dagitoy.
8 Umuna, pakaidayawan ni Jehova ti trabaho a panagsaranay. Iti lima a bersikulo a nadakamat iti ngato, kanayon nga inturong ni Pablo ti atension dagiti kapammatianna ken ni Jehova a Dios. Impalagip ti apostol kadakuada ti “ebkas ti panagyaman iti Dios” ken ti “adu nga ebkas ti panagyaman iti Dios.” (Bersikulo 11, 12) Kinunana a ti trabaho a panagsaranay matignayna dagiti Kristiano a ‘mangidaydayaw iti Dios’ ken iti awan kaaspingna a ‘di kaikarian a kinamanangngaasina.’ (Bersikulo 13, 14) Ken ingngudo ni Pablo ti panangilawlawagna iti trabaho a panagsaranay babaen ti panangikunana: “Pagyamanan iti Dios.”—Bersikulo 15; 1 Ped. 4:11.
9. Kasano a ti trabaho a panagsaranay mabalin a baliwanna ti negatibo a kapanunotan dagiti tattao? Mangtedkayo iti pagarigan.
9 Kas ken Pablo, ibilang ti ili ti Dios ita ti trabaho a panagsaranay kas gundaway a mangidaydayaw ken ni Jehova ken mangarkos kadagiti pannursurona. (1 Cor. 10:31; Tito 2:10) Kinapudnona, masansan a dakkel ti maitulong daytoy a trabaho iti panangikkat iti negatibo a kapanunotan ti dadduma a tattao maipapan ken ni Jehova ken kadagiti Saksina. Kas pagarigan: Iti maysa a lugar a dinalapus ti bagyo, adda karatula a nakabitin iti ridaw ti balay ti maysa a babai a nakaisuratan ti: “Maiparit ti Saksi ni Jehova Ditoy.” Maysa nga aldaw, nakakita kadagiti trabahador a mangtartarimaan iti nadadael a balay iti sanguanan ti balayna. Sumagmamano nga aldaw a makitkitana dagiti mannakigayyem a trabahador isu nga immasideg tapno ammuenna no siasinoda. Idi naammuanna a Saksi ni Jehova dagiti boluntario, nasdaaw ket kinunana, “Nagkamaliak iti panangmatmatko kadakayo.” Ti resultana? Inikkatna ti karatula iti ridawna.
10, 11. (a) Ania dagiti pagarigan a mangipakita a maar-aramidtayo ti maikadua a panggep ti trabaho a panagsaranay? (b) Ania a publikasion ti makatulong kadagiti makiramraman iti panagsaranay? (Kitaenyo ti kahon a “ Kanayonan nga Alikamen Para Kadagiti Boluntario iti Panagsaranay.”)
10 Maikadua, ‘maipapaaytayo a siwawadwad ti kasapulan’ dagiti kapammatiantayo. (2 Cor. 9:12a) Magagarantayo a mangipaay kadagiti kasapulan dagiti kakabsattayo ken tumulong a mangep-ep iti panagsagabada. Apay? Gapu ta dagiti miembro ti kongregasion Kristiano ket “maymaysa a bagi,” a “no ti maysa a kameng agsagaba, amin dagiti dadduma a kameng agsagabada a mairaman iti dayta.” (1 Cor. 12:20, 26) Gapuna, ti nainkabsatan nga ayat ken asi tignayenna ti adu a kakabsat ita a tumulong a dagus kadagiti kapammatianda kadagiti lugar a nadidigra. (Sant. 2:15, 16) Kas pagarigan, idi adda napasamak a tsunami iti Japan idi 2011, nagsurat ti sanga nga opisina ti Estados Unidos kadagiti Regional Building Committee iti Estados Unidos tapno saludsodenda no adda “dagiti kualipikado a kakabsat” a mapan tumulong iti pannakaibangon manen dagiti Kingdom Hall sadiay. Ania ti resultana? Iti uneg ti sumagmamano a lawas, agarup 600 ti nagboluntario a mapan tumulong iti Japan iti bukodda a gastos! “Nasdaawkami iti resultana,” kuna ti sanga nga opisina ti Estados Unidos. Ti maysa a kabsat iti Japan insaludsodna iti maysa a boluntario manipud iti sabali a pagilian no apay nga immay timmulong. Kinuna ti boluntario: “Dagiti kakabsatmi iti Japan ket paset ti ‘bagimi.’ Mariknami ti saem ken panagsagabada.” Gapu iti managsakripisio nga ayat, sidadaan dagiti boluntario iti panagsaranay a mangirisgo iti biagda no dadduma tapno laeng matulonganda dagiti kapammatianda. *—1 Juan 3:16.
11 Inapresiar met dagiti saan a Saksi ti trabahotayo a panagsaranay. Kas pagarigan, kalpasan ti didigra a nangdalapus iti estado ti Arkansas, U.S.A., idi 2013, impadamag ti maysa a pagiwarnak ti alisto a panagtignay dagiti boluntario a Saksi. Kinunana: “Nagsayaat ti panangorganisar dagiti Saksi ni Jehova kadagiti boluntarioda isu nga alisto ken naurnos ti panagsaranayda.” Agpayso ti kinuna ni apostol Pablo nga ‘ipapaaytayo a siwawadwad’ ti kasapulan dagiti kakabsattayo.
12-14. (a) Apay a napateg nga itungpaltayo ti maikatlo a panggep ti trabahotayo a panagsaranay? (b) Ania dagiti komento a mangipaganetget iti kinapateg ti panangitultuloy kadagiti naespirituan nga aktibidad?
12 Maikatlo, matulongantayo dagiti nadidigra a mangaramid manen kadagiti naespirituan a rutinada. Apay a napateg daytoy? Kinuna ni Pablo a dagiti umawat iti saranay ket matignay a mangipaay iti “adu nga ebkas ti panagyaman iti Dios.” (2 Cor. 9:12b) Awanen ti nasaysayaat pay a panangyebkas dagiti nadidigra iti panagyamanda ken ni Jehova no di ti panangaramid manen kadagiti naespirituan a rutinada iti kabiitan a panawen! (Fil. 1:10) Kuna ti The Watchtower idi 1945: “Inanamongan ni Pablo . . . ti panagur-or iti kontribusion gapu ta makatulong dayta . . . kadagiti agkasapulan a Kristiano iti material tapno maaddaanda iti ad-adu a panawen ken pigsa a mangaramid iti inted ni Jehova a trabaho a panangsaksi.” Kasta met laeng ti panggeptayo ita. No agtultuloyda a mangasaba, mapabileg met dagiti kakabsat saan laeng a dagiti nadidigra a kaarrubada.—Basaen ti 2 Corinto 1:3, 4.
13 Usigentayo ti sumagmamano a komento dagiti immawat kadagiti saranay a nangrugi manen a mangasaba, ken napabilegda iti panangaramidda iti dayta. Kinuna ti maysa a kabsat a lalaki: “Maysa a bendision para iti pamiliami ti mapan mangasaba. Malipatanmi iti apagbiit dagiti problemami gapu ta ikagkagumaanmi a pabilgen dagiti dadduma.” Kinuna ti maysa a kabsat a babai: “Maikkat iti panunotko ti napasamak a didigra no ipamaysak dagiti naespirituan nga aktibidad. Dayta ti mangpatpatalged iti riknak.” Kinuna ti sabali pay a kabsat a babai: “Nupay saantayo a kontrolado ti adu a banag, nakatulong ti panangasaba tapno maipamaysa ti pamiliami ti namnamami iti masanguanan. Ti panangisarsaritami kadagiti sabsabali maipapan iti namnama a baro a lubong ti nangpabileg iti panagtalekmi a mapabaronto ti amin a banag.”
14 Ti pannakigimong ket sabali pay a naespirituan nga aktibidad a rumbeng nga aramiden a dagus dagiti nadidigra a kapammatiantayo. Panunotenyo ti napasamak ken ni Kiyoko, maysa a kabsat a babai nga agtawen idi iti agarup 60. Awan ti nasalbarna no di laeng ti suot-suotna a kawes ken sandalia. Saanna nga ammo no kasano nga agbiag. Kalpasanna, inawis ti maysa a panglakayen nga aggigimongda iti luganna. Kinuna ni Kiyoko: “Nagtugawak iti lugan. Kaduak ti panglakayen ken ti asawana ken ti maysa pay a kabsat a babai. Simple ti gimong ngem kasla milagro ta napukaw iti panunotko ti napasamak a tsunami. Nakariknaak iti talna ti panunot. Dayta a gimong ti nangiparikna kaniak a nabileg ti Nakristianuan a panagtitimpuyog.” Kinuna ti sabali pay a kabsat a babai maipapan kadagiti gimong a tinabunuanna kalpasan ti didigra: “Dagita ti nakatulong kaniak nga agibtur!”—Roma 1:11, 12; 12:12.
Ti Panagsaranay Mangyeg iti Manayon a Gunggona
15, 16. (a) Ania a gunggona ti inawat dagiti Kristiano iti Corinto ken iti sadinoman gapu iti panangsuportada iti trabaho a panagsaranay? (b) Kasanotayo met a mabenepisiaran ita iti trabaho a panagsaranay?
15 Iti panangilawlawag ni Pablo iti trabaho a panagsaranay, imbagana met kadagiti taga-Corinto dagiti gunggona a masagrapda ken uray dagiti dadduma pay a Kristiano no makiramanda iti daytoy a trabaho. Kinunana: “Buyogen ti araraw a maipaay kadakayo mailiwda [wenno, kayat nga iyebkas dagiti Judio a Kristiano iti Jerusalem ti pammategda kadakayo] gapu iti mangringbaw a di kaikarian a kinamanangngaasi ti Dios kadakayo.” (2 Cor. 9:14) Wen, dagiti Judio a Kristiano nga immawat iti tulong natignayda a mangikararag kadagiti kakabsatda iti Corinto, a pakairamanan dagiti Gentil, gapu iti kinaparaburda ket dayta ti nangparayray iti ayatda kadakuada.
16 Kas panangyaplikar iti sasao ni Pablo maipapan iti pagsayaatan ti trabaho a panagsaranay iti kaaldawantayo, kuna ti Disiembre 1, 1945 a ruar ti The Watchtower: “No ti maysa a grupo dagiti tattao a dedikado iti Dios ket mangted iti kontribusion para kadagiti kasapulan ti sabali a grupo, panunotenyo laengen ti itdenna a panagkaykaysa!” Kasta met laeng ti mapaspasaran ita dagiti boluntario iti panagsaranay. “Ad-adda a simmingedak kadagiti kakabsat gapu iti pannakiramanko iti trabaho a panagsaranay,” kuna ti maysa a panglakayen a timmulong kadagiti nalayus. Inyebkas ti maysa a kabsat a babai nga immawat iti saranay ti panagyamanna babaen ti panangikunana, “Ti panagkakabsattayo ti nangted kaniak iti pamalatpatan no kasanonto ti biag iti Paraiso a daga.”—Basaen ti Proverbio 17:17.
17. (a) Kasano nga agaplikar iti trabaho a panagsaranay ti sasao iti Isaias 41:13? (b) Mangdakamatkayo iti sumagmamano a pagarigan no kasano a ti trabaho a panagsaranay ket pakaidayawan ni Jehova ken patibkerenna ti panagkaykaysatayo. (Kitaenyo met ti kahon a “ Dagiti Boluntario iti Intero a Lubong a Mangidandanon iti Saranay.”)
17 Apaman a makasangpet dagiti boluntario iti panagsaranay iti lugar a nadidigra, mapaneknekan dagiti kakabsattayo a naapektaran nga agpayso ti kari ti Dios: “Siak, ni Jehova a Diosmo, ig-iggamak ti makannawan nga imam, Daydiay agkunkuna kenka, ‘Dika agbuteng. Siak tulongankanto.’” (Isa. 41:13) Kinuna ti maysa a kabsat a babai a nakalasat iti didigra: “Kasla naawananak iti namnama idi nakitak ti didigra, ngem tinulongannak ni Jehova. Diak mailadawan ti panangtulong kaniak dagiti kakabsat.” Kalpasan ti didigra, nagsurat ti dua a panglakayen a mangibagi kadagiti kongregasion a pagserserbianda: “Nagsaem ti imbunga ti ginggined ngem tinulongannakami ni Jehova babaen kadagiti kakabsattayo. Nabasbasami idin ti maipapan iti trabaho a panagsaranay ngem ita, nabenepisiarankami a mismo iti dayta.”
Kabaelam Kadi ti Makiraman?
18. Ania ti aramidem no kayatmo ti makiraman iti trabaho a panagsaranay? (Kitaem met ti kahon a “ Dakkel ti Epekto Daytoy iti Biagna.”)
18 Kayatmo kadi a mapadasan ti rag-o nga itden ti trabaho a panagsaranay? No wen, laglagipem a dagiti mapili a makiraman iti daytoy a trabaho ket masansan a dagiti boluntario kadagiti proyekto a panagibangon iti Kingdom Hall. Gapuna, ibagam kadagiti panglakayen a kayatmo ti dumawat iti application form para iti dayta. Kinuna ti maysa a panglakayen nga aduan iti kapadasan iti daytoy a trabaho: “Mapanka laeng iti lugar a nadidigra no nakaawatkan iti imbitasion manipud iti Disaster Relief Committee.” Iti kasta, organisado ti pannakaaramid ti panagsaranaytayo.
19. Kasano a nakatulong iti dakkel dagiti boluntario iti panagsaranay iti panangipakita a datayo dagiti pudno a pasurot ni Kristo?
19 Ti trabaho a panagsaranay ket talaga a naisangsangayan a panangipakita iti panagtulnogtayo iti bilin ni Kristo nga “ayatenyo ti maysa ken maysa.” No ipakitatayo ti kasta nga ayat, iparparangarangtayo a datayo ket pudno a pasurot ni Kristo. (Juan 13:34, 35) Pudno a maysa a bendision kadatayo ita ti nakaad-adu a boluntario a mangidaydayaw ken ni Jehova bayat nga ipapaayda ti kasapulan a saranay kadagiti nasungdo a mangsupsuporta iti Pagarian ti Dios!
^ par. 3 Mausig iti daytoy a kapitulo ti saranay a maipapaay kadagiti kapammatiantayo. Ngem masansan a magunggonaan met dagiti saan a Saksi iti trabahotayo a panagsaranay.—Gal. 6:10.
^ par. 5 Inusar ni Pablo ti pang-adu a porma ti di·aʹko·nos (ministro) a mangiladawan kadagiti “ministerial nga adipen.” —1 Tim. 3:12.
^ par. 10 Kitaenyo ti artikulo a “Panangsaranay Kadagiti Kakabsattayo iti Pammati Idiay Bosnia,” iti Nobiembre 1, 1994, a ruar Ti Pagwanawanan, panid 23-27.


text:
Opisina ken Impormasion iti Panagpasiar
Naimpusuan nga awisendaka nga agpasiar kadagiti opisina ken pagimprentaanmi. Ammuem ti adres ken oras ti panagpasiar.
Mexico
Ave Jardin No. 10
Fraccionamiento El Tejocote
56239 TEXCOCO, MEX
MEXICO
+52 555-133-3000
+52 555-858-0100
Panagpasiar
Lunes agingga iti Biernes
8:00 a.m. agingga iti 11:00 a.m. ken 1:00 p.m. agingga iti 4:00 p.m.
Kapautna 2.5 oras
Trabaho iti Opisina
Mangimatmaton iti panagipatarus kadagiti literatura a naibatay iti Biblia iti 70 a lengguahe iti intero a rehion manipud Mexico agingga iti Panama. Agim-imprenta kadagiti publikasion iti nasurok nga 60 a lengguahe ken agipatpatulod kadagiti literatura iti nasurok a 80 a lengguahe iti nasurok a 10 a pagilian.


text:
NO ANIA TI KUNA TI BIBLIA
Relihion
Apay a nagadu ti relihion?
“Binaybay-anyon ti bilin ti Dios ket dagiti pannursuro ti tao ti tungtungpalenyo.”—Marcos 7:8, Ti Baro a Naimbag a Damag Biblia.
TI KUNA TI BIBLIA
Addaan dagiti tattao iti nainkasigudan a ‘naespirituan a kasapulan’ a mapennek babaen ti panagdaydayawda iti Dios. (Mateo 5:3) Iti panangikagumaanda a mangpennek iti dayta a kasapulan, nangbuangayda iti adu a relihion a naibatay kadagiti pannursuro ti tattao imbes a pannursuro ti Dios.
Kas pagarigan, kuna ti Biblia maipapan kadagiti miembro ti maysa a narelihiosuan a grupo idi umuna a siglo: “Adda regtada iti Dios; ngem saan a maitunos iti umiso a pannakaammo; ta, gapu iti saanda a pannakaammo iti kinalinteg ti Dios no di ket ikagkagumaanda nga ipasdek ti bukodda, saanda nga impasakup ti bagbagida iti kinalinteg ti Dios.” (Roma 10:
Masapul kadi a makimiembroka iti maysa a relihion?
“Agpipinnanunottayo koma iti maysa ken maysa tapno mangparegta iti ayat ken nasayaat nga ar-aramid, a saantay a baybay-an ti panagtataripnongtayo a sangsangkamaysa.”
—Hebreo 10: 24, 25.
TI KUNA TI BIBLIA
Inusar ti Hebreo 10:25 ti sasao a “saantay a baybay-an ti panagtataripnongtayo a sangsangkamaysa.” Ipakita dagita a sasao a kayat ti Dios nga agtataripnong dagiti tattao kas organisado a grupo tapno agdaydayawda kenkuana. Ngem masapul kadi nga adda bukod nga interpretasion ti tunggal agdaydayaw no asino ti Dios ken no ania dagiti kalikagumanna? Saan. Kuna ti Biblia a dagidiay nga agdaydayaw iti wagas nga akseptaren ti Dios ket ‘rebbeng nga agsaoda amin a sangsangkatunos’ ken ‘naan-anay nga agkaykaysada koma iti isu met laeng a panunot ken iti isu met laeng a wagas ti panagpampanunot.’ (1 Corinto 1:10) Nasken a maorganisarda kadagiti kongregasion ken ‘maaddaanda iti ayat iti intero a timpuyog dagiti kakabsat’ iti sangalubongan. (1 Pedro 2:17; 1 Corinto 11:16) Napateg ti kasta nga agkaykaysa ken organisado a panagdaydayaw tapno maparagsak ti Dios.
Kasano a mailasin ti pudno a relihion?
“Babaen iti daytoy maammuanto ti isuamin a dakayo dagiti adalak, no addaankayo iti ayat iti maysa ken maysa.”—Juan 13:35.
TI KUNA TI BIBLIA
Tapno isurona no kasano a mailasin dagidiay mangal-alagad iti pudno a relihion, kuna ti Biblia: “Babaen kadagiti bungada mailasinyonto ida. Saan aya a di pulos agburas dagiti tattao kadagiti ubas manipud kadagiti sisiitan wenno kadagiti higos manipud kadagiti kalunay?” (Mateo 7:16) Saan a kasapulan nga agbalinka nga eksperto kadagiti mula tapno mailasinmo ti puon ti higos manipud iti kalunay. Umasping iti dayta, saan a kasapulan nga agbalinka nga eksperto iti relihion tapno mailasinmo ti pudno manipud iti palso. Ania ti dadduma a bunga, wenno pakailasinan, ti pudno a relihion?
Ti pudno a relihion isursurona ti kinapudno manipud iti Biblia, ti Sao ti Dios. (Juan 4:24; 17:17) Saan a naibasar dayta kadagiti sursuro ti tattao.
Ti pudno a relihion tultulonganna dagiti tattao a mangam-ammo iti Dios, agraman iti naganna a Jehova.—Juan 17:3, 6.
Ti pudno a relihion ket nakapokus iti Pagarian ti Dios, saan a kadagiti gobierno ti tattao, kas ti kakaisuna a namnama para iti sangatauan.—Mateo 10:7; 24:14.
Ti pudno a relihion isursurona ti di agimbubukodan nga ayat. (Juan 13:35) Isursurona dagiti tattao a mangraem iti amin a tribu, nga usarenda ti tiempo ken sanikuada a tumulong iti sabsabali, ken dida makipaset kadagiti gubat dagiti nasnasion.—Mikias 4:1-4.
Ti pudno a relihion ket wagas ti panagbiag, saan laeng a ritual wenno pormalidad. Iyap-aplikar dagiti miembrona dagiti ikaskasabada.
—Roma 2:21; 1 Juan 3:18.
Dagiti Saksi ni Jehova a mangipabpablaak iti daytoy a magasin, ikagkagumaanda nga idaydayaw ti Dios iti panagsasao ken konduktada. Tapno makitam a mismo, awisendaka a tumabuno iti gimongda iti Kingdom Hall.


text:
(Nota Bene: Inyi-mail kaniak ni Santiago B. Villafania, maysa kadagiti kalaingan a mannaniw iti Pangasinan, no mabalinko kano nga ipatarus iti Ilokano daytoy a sonetona manipud iti Ingles. Inkarik nga aramid kalpasan ti spring break, ket ita nga aldaw, kalpasan ti vernal equinox ken ti bendision iti init/blessing of the sun, adtoy ngarud daytoy a patarus. Kuna ni Sonny nga addan nangipatarus iti aramidna ngem dina nagustuan. Sapay ta makitana ditoy ti rikor ti agipatarus–a paggaammok nga ammona met gapu ta maysa isuna a bilingual/trilingual writer–ken iti laksid daytoy a rikor ket magustuanna dagiti kalkulasion ken kompromiso nga inaramat daytoy numo.)
SONETO ITI KARARUA A PEREGRINO
Santiago Villafania
Translated into Ilokano by Aurelio S. Agcaoili,
Easter Sunday, April 12, 2009, Honolulu, Hawai’i
No ti init ket raniagan ti aldaw iti bigat
Ket adalem a sipnget agsanud a sitatakneng
Imdengam ti musika iti ere a mayibbat
Ta dimonto maipupok ti ling-ay ti aweng
No ti bigat ikayabna nabalitokan a paypayak
Ket ti zafiro a langit ket adalem kinaulimek
Iti panangmirat’ bambanag bussogem ragsak
Sagpaminsan laeng a padas tagainep a narnek
Dika mangigina ken liday peregrino nga ipatpateg
No ti lubong ket umsienna ti saad a nakurapay
Dumtengto ti panawen a dagiti matada agbisaleg
Ket kas dakatayo kastadanto met pannakapaay
Kalawakang a konsa nga iti tapok agrupsa
No dagiti narayray nga aldawtayo agingga
SONNET TO A PILGRIM SOUL
Santiago B. Villafania
When the sun gilds the sky in the morning
And deep darkness makes a noble retreat
O hear the music in the air fleeting
For you can never recapture the beat
When the morning spreads her warm golden wings
And the sapphire sky is wordlessly deep
Look yonder and feast with your eyes the things
Which you seldom see in your dreamful sleep
Don’t you feel forlorn beloved pilgrim
If the world will mind your lowly estate
A time will come when their eyes will grow dim
And they too will fall on our self-same fate
An empty shell to decay into dust
When our days in the sun come into the past


text:
Dupax del Norte, Nueva Vizcaya
Ti Dupax del Norte ket maysa a maika-3 a klase nga ili iti probinsia ti Nueva Vizcaya iti Filipinas.
Dagiti baranggay[urnosen | urnosen ti taudan]
Ti ili ti Dupax del Norte ket nabingbingay a politikal iti 15 a barbaranggay.[2]
- Belance
- Bulala
- Inaban
- Ineangan
- Lamo
- Mabasa
- Malasin (Poblacion)
- Munguia
- Oyao
- New Gumiad
- Yabbi
- Binnuangan
- Bitnong
- Macabenga
- Parai
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Nueva Vizcaya". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Hulio 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Nueva Vizcaya". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Plantilia:IMDb nagan
IMDb nagan iti Internet Movie Database
Daytoy ti plantilia nga agpataud kadagiti silpo iti Internet Movie Database para kadagiti nagan ti tattao iti pelikula. Daytoy ket nasken laeng a mausar ti paset "dagiti silpo ti ruar" ti maysa nga artikulo.
- Ti mangisilpo ti obra (pelikula/sine, Telebision wenno programa ti Web/serie, ay-ayam a video, kdpy.), usaren ti {{IMDb titulo}}.
- Ti mangisilpo ti naisangayan nga episode ti telebision wenno episode ti serie ti Web, usaren ti {{IMDb episode}}.
- Ti mangisilpo ti maysa listaan ti episode, usaren ti {{IMDb episodes}}.
- Ti mangisilpo ti kompania, usaren ti {{IMDb kompania}}.
- Ti mangisilpo ti karakter, usaren ti {{IMDb karakter}}.
- Ti mangisilpo ti gunguna, usaren ti {{IMDb gunguna}}.
Dagiti linaon
Panagusar[urnosen ti taudan]
Ti parametro ti required ket ti numero ti ID . Ti plantilia ket usarenna ti titulo ti artikulo a kas ti angkla a teksto:
* {{IMDb nagan |ID}} * {{IMDb nagan | id = ID }}
Ti panangisilpo ti teksto iti sabali ngem ti nagan ti artikulo, usaren ti maikadua a parametro:
* {{IMDb nagan|ID |Nagan}} * {{IMDb nagan | id = ID | name = Nagan}}
Ti panangisilpo ti teksto manipud ti datos idiay Wikidata, saan nga agusar ti aniaman a parametro:
* {{IMDb nagan}}
Daytoy ket mabalin a mausar no ti panid ti Wikipedia ket aglaon kadagiti pangrikep ti panangipalpalawag; kas pagarigan ti panid ti John Smith (aktor) usaren ti
{{IMDb nagan|0808774|John Smith}} tapno adda ti "John Smith iti Internet Movie Database" embes a ti "John Smith (aktor) iti Internet Movie Database". Daytoy ket nasken no kayat ti aginayon ti maysa a silpo ti IMDb iti maysa nga artikulo a maipanggep sabali a tao weeno banag ngem ti naisilpo a tao (kas pagarigan, no iramannmo ti silpo ti IMDb para kenni Bette Davis iti artikulo ni Joan Crawford , nasken nga inaganam ti nagan ni Bette Davis a kas ti teksto para iti silpo nga agus-usar it idaytoy a pagpilian).
Ti parametro ti
|section= ket mabalin nga iyasentar iti
award (mapili pay ti
awards) wenno
bio (mapili pay ti
biography) tapno maisilpo kadagiti gunguna wenno biograpia a paset para iti dayta a tao.
{{IMDb nagan|0000008|Marlon Brando|section=award}}mangited ti:
{{IMDb nagan|0000008|Marlon Brando|section=bio}}mangited ti:
Kas pagarigan[urnosen ti taudan]
Datos ti plantilia[urnosen ti taudan]
TemplateData para iti IMDb nagan
Daytoy a plantilia ket agpataud kadagiti silpo iti Internet Movie Database para kadagiti nagan ti tattao ti pelikula.
Dagiti parametro ti plantilia
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
Friday, July 1, 2016
TURNOVER TI RAMIT TI AGRIKULTURA, INANNONG NI MAYOR JOSH
Cabugao, Ilocos Sur – Naangay ti Turn-over ti Farm Machinery/Equipment kas iti Kuliglig Hand Tractor with Complete Accessories kadagiti Opisiales ti Cabugao Federated Farmers nga idauluan ni Mr. Elmer Guerrero Bromeo, Presidente iti Hulio 1, 2016 ditoy Munisipio.
Ni Mayor Josh Edward S. Cobangbang ti nangiyallawat ti makinaria kadagiti Presidente ti Pederasion a binayabay dagiti kameng ti Sangguniang Bayan nga isuda SBM Danny Q. Gazmen; SBM Vicky S. Serna; SBM Jayhan Alcid-Tan; SBM Dr. Jemaima S. Tan-Yee; SBM Atty. Bryan Jett S. Pano; SBM Josefina S. Vallejo; SBM Atty. Randy B. Kinaud ken ni ABC President Thaddeus “Teddy” U. Soller.
Iti pannakiuman ti Web in-Action iti Federated President, imbatadna a napateg unay daytoy a nagun-odda iti Pederasion iti umuna nga aldaw a panagopisina ni Mayor Josh Edward S. Cobangbang ket impeksana iti nalaus a panagyamanna iti LGU ken ti DA iti pannakaited kadakuada daytoy a ramit a mangtulong kadakuada a mannalon. Daytoy a proyekto ket nagun-od babaen iti Counterpart Scheme iti Department of Agriculture (DA) ken iti LGU-Cabugao babaen iti Counterparting Scheme (85-15%).
Innayon pay ti Presidente a mantenerenda daytoy a naited kadakuada a ramit tapno agtultuloy a mapagtalinaed iti usarna kadakuada.
Nakikaysa met dagiti Staff ti DA-LGU nga idauluan ni Acting Municipal Agriculturist Robert S. Savella. # (Web In-Action)
Posted by Bayan ng Cabugao, Ilocos Sur at 3:08 PM
Subscribe to: Post Comments (Atom)


text:
CAOAYAN, Ilocos Sur – Mapapati a ti panangpanaw kenkuana ti kalib-inna ti gapu a kinettel ti maysa a trabahador ti biagna a masuspetsa nga inwayatna idi rabii ti Hulio 10.
Naduktalan laengen ni Policarpio Acena a naudatal iti iddana nga awanen ti biagna ti anakna a ni Joel Acena y Rapanut, 34, baro, construction worker, ken residente iti Barangay Baggoc, ditoy nga ili, nga adda napugsat nga electric wire a naiputipot iti tengngedna.
Awan ti pakailasinan nga adda foul play iti pannakatay ni Acena, segun iti inisial a panagimbestiga dagiti polis.
Ngem kinuna ti kabsat a babai ni Acena nga adda problema ti biktima maigapu iti panangpanaw kenkuana ti kalibinna idi pay Mayo 2017.#


text:
Pagsanghan, Samar
Ti Pagsanghan ket maysa a maika-5 a klase nga ili iti probinsia ti Samar iti Filipinas.
Dagiti baranggay[urnosen | urnosen ti taudan]
Ti Pagsanghan ket politikal a nabingbingay iti 13 a barbaranggay.[2]
- Bangon
- Buenos Aires
- Calanyugan
- Caloloma
- Cambaye
- Canlapwas (Pob.)
- Libertad
- Pange
- San Luis
- Santo Niño
- Viejo
- Villahermosa Occidental
- Villahermosa Oriental
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Samar". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 15 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Samar". Datos ti Populasion ti Ili. Dibision ti Panagsukisok ti LWUA. Naala idi 15 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Papa Bonifacio IX
Ni Papa Bonifacio IX (c. 1350 – 1 Oktubre1404), naipasngay a kas ni Piero Tomacelli, ket isu idi ti maikadua a Romano a Papa ti Lumaud a panaggudua, manipud idi 2 Nobiembre 1389 aginggana idi pimmusay. Idi daytoy a las-ud ti panawen dagiti kontrapapa a ni Clemente VII ken ni Benedicto XIII ket nagtultuloyda a nagtengtengngel ti korte a kas opapa idiay Avignon babaen ti panagsalaknib ti Pranses a monarkia. Isu ti naudi a Papa a nagnagan ti Bonifacio.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig kenni Bonifacio IX iti Wikimedia Commons


text:
Dagitoy a pammadayaw— ti Pedro Bucaneg Award ken ti Leona Florentino Award— ti kangatuan a pammadayaw a maited ti gunglo kadagiti mannurat iti Ilokano a nakaipaay iti naisangsangayan a gapuanan— sinurat ken tignay— a nakatulong iti pannakasaluad ken pannakapadur-as ti Literatura Ilokana.
Maipaay ken ni Rochina, tubo iti Ilocos Sur, ti Pedro Bucaneg Award “gapu kadagiti nobela, sarita ken daniwna a pakaanninawan ti naiduma a panaglagana kadagiti balikas ken iti panagbalinna a timek dagiti gagangay a kameng ti gimong babaen dagiti pinarsuana a karakter a pakairamanan ni Ciano Bassit ken kadagiti pinarnuayna a lugar a pakairamanan ti Bussawit.”
Maipaay met ken ni Duldulao, tubo iti Ilocos Norte, ti Leona Florentino Award, “gapu kadagiti nobela ken saritana a napatak a nakayuritan, saan laeng a ti pagwadan nga akem ti babai iti bukodna a pamilia, no di pay ket ti di marubsi a pammatina iti kaadda ti bileg dagiti babbai ken iti panangaramatda koma iti daytoy a bileg a tumulong iti pannakapadur-as ti ania man a tay-ak a pinilida a pakigamuluan.”
Naadaw iti nagan ni Pedro Bucaneg, ti mabigbig nga Ama ti Literatura Ilokana, ti Pedro Bucaneg Award, kas pangtaginayon met iti lagip daytoy mabigbig a nangsurat iti “Biag ni Lam-ang” nga epiko dagiti Ilokano, idinto a ti Leona Florentino Award, naadaw met iti nagan ni Leona Florentino, kas pangtaginayon met iti lagip daytoy babai a mannaniw a tubo iti Vigan, Ilocos Sur ken mabigbig a “Sappho ti Filipinas.” Ni Sappho ti kalatakan kadagiti mannaniw a babbai iti nagkauna a Gresia.
Kabayatanna, ti Dap-ayan 2016 wenno maika-48 a nailian a kombension dagiti mannurat nga Ilokano ket ilungalong ti GUMIL Filipinas kas pangrambak iti Bulan ti Literatura nga Ilokano ken Nailian a Bulan ti Literatura iti pannakitinnulong ti National Commission for Culture and the Arts, Gobierno Probinsial ti Apayao ken iti panangsangaili ti GUMIL Apayao chapter. (GF Secretariat)


text:
RESULTA TI SALIP ITI SARITA ITI TAO KONTRA NAKAPARSUAAN
Topic: Pasalip
MARSO 31, 2009. Dua a bulanen ti napalabas kalpasan a nagtapos ti pasalip, awan pay resultana ti pasalipmi. Ania ngarud ket kastoy met ti adda a situasionmi. Ammomi nga adda dagiti matuokan nga aguray iti resulta ti pasalip ngem ad-adda a sikami ita ti maburiboran, maringgoran ken madanagan. Sangapulo ket maysa nga aldaw pay, nasken a maited dagiti premio iti 41st GF Convention. Kasano itan ti panagikamakammi kadagiti sertipiko? No malagipmi, adda pay daydi tawen a madaman ti kombension, awan pay resulta ti pasalipmi. Malagipmi la ketdi ngarud, kasano idin nga insaganami dagiti sertipiko?
No ammo koma la ti kaaduan dagiti mapaspasamak iti likudan ti RFAAFIL, maanagda a natuok ti kasasaadmi. Kasla met laeng makiginginnubalkami iti nakaparsuaan. Sipud pay nangrugi nga agsangpet dagiti entry, nangrugi metten ti problemami. Adda dagiti sumagmamano nga e-mail a saanmi a dagus nalukatan dagiti attachmentna. Ania pay, no di aguray ken ni mannurat nga ipatulodna manen ti pakisalipna.
Idi damo, naragsakankami ta tallo laeng dagiti naikoreo nga entry. Ngem dandani maysa pay daytoy a pinarikutmi. Impagarupmi idi no saanmin a makita dagitoy nga entry. Ta adda simmabog nga eroplano ti FedEx. Naitantan ti panagtayab dagiti eroplano a magna iti nasion dagiti Hapon. Sa ninayonan pay ti panagputok ti bulkan iti asidegmi. Nadanagankami idi ta awan no kua pamalpalatpatanmi iti kinasiasino dagiti autor dagitoy a sarita. Awan met ngaminen ti matalekmi a runner ta immay metten iti sibaymi. Isu ti mangi-e-mail idi ket a dagus ti kinasiasino dagiti nakisalip.
Maragsakankami no kua no awan mapili dagiti hurado kadagiti naikoreo ta di pay isu a parikutmi ti pannakaitypena. Adda pay idi pinaitypemi a sarita iti mabaybayadan a typist ngem anian ta idi maawatmi ti naitype, saanmi metten a maawatan dagiti naitype. Kunami idi, ta uray no saan nga Ilokano ti nagtype, no surotenna koma laeng dagiti letra, awan koma parikut.
Padpadasenmi met nga iskanen dagitoy nga entries tapno napaspas a mayawatmi kadagiti hurado ngem no saan a nalawag a mabasa dagiti letra wenno balikas anusanmi no kua nga ikompiuter. Kaasi met ni mannurat a nakisalip no yawatmi ken ni hurado ti naiskan a pakisalipna ta amangan no daytoy ti pakaabakanna no saan a mabasa a naimbag ti sarita. No met ipatulodmi ti hard copy ti naimakinilia nga entry, ad-adda manen a bumuntog ti schedulemi.
Maibilang kadagiti tallo a naikoreo a sarita ita a tawen ti Troso, Lapat, ken, Pangen. Idi kunami, a manmano dagiti sarita a nakatiliw a dagus iti interesmi. Daydiay sarita maipanggep iti troso, daydiay mangngalap, ken daydiay agminmina, saanmi pay a nabasa dagitoy tallo a sarita. Daydiay nadakamatmi a maipanggep iti troso, saan a ti Troso a naikoreo ti nabasami. Saanmi met nga innaganan ti sarita a kunami a mangngalap ta adu met dagiti naisalip maipanggep iti taaw.
Nagustuanmi amin dagiti naisalip ngem ad-adda a nagustuanmi dagiti tallo a sarita a naikoreo. Ngem gapu iti tema – tao kontra nakaparsuaan – ken ti nasken a panangipakita iti kultura ni Ilokano, sabali iti panangsirigmi kadagiti naisalip.
Ti Pangen, maarus kadagiti dua gapu iti tema. Saanna a tinaming ti tema. Ti Lapat, baro iti panagramanmi. Ti Troso, awanen ti baro nga iburayna ngem naannayas ketdi ti pannakaisuratna.
Idi kunami a naturedkami a mangibaga a dagitoy dagiti mapilimi a sarita. Wen, gapu ta isu met ti immunan a napili dagiti hurado. Kayatmi a sawen, saanmi nga inun-unaan wenno inimpluensiaan ida ta isu met dagitoy ti mapilimi. No ania man ti wagas a maaramat iti panagpili, makabaruanan man wenno sumursurot iti kadaanan a wagas, saankami a nakibiang iti pangngeddengda. Kabaelanmi a takderan dayta, iti nagan ni Apo a Namarsua. Ken saankaminto pulos a makibiang iti pangngeddengda.
Ket kas iti nakunami pay iti immun-una a blogmi a napetsaan iti Marso 19: Sapay koma ta saan nga agkudkod iti ulo dagiti hurado gapu ta marigatanda nga agpili wenno marigatanda nga awan mapilida kadagiti naisalip iti 7th RFAAFIL. Gapu iti daytoy a pasalip, naisingasing kadakami a baliwanmi ti pagannurotanmi para iti sumaruno a pasalip – 8th RFAAFIL. Maipanggep daytoy iti gunggona a maited. Mainayon dagitoy a balikas: “Mabalin a manayonan wenno maksayan dagiti gunggona depende iti pangngeddeng dagiti hurado.”
Malagipmi, idi un-unana, a sangapulo dagiti mapadayawan ngem bimmassit iti lima gapu iti pangngeddeng dagidi hurado. Kasano kano a pangabakenda ti sarita a saan a makapatar iti pagrukodan? Dida kano kayat a dadaelen ti kalidad dagiti mangab-abak iti pasalip ta dagitoyto ti pagtuladan dagiti sumarsaruno a mannurat. Kunada pay: Ti pasalip ket saan nga ang-angaw agsipud ta ti panagem ti tao a naayat nga agpasalip ket ti mangpapintas ken mangpabaknang iti Literatura Ilokana. No saan a maragpat dayta a panagem, siasinonto pay ti mayat a mangesponsor iti pasalip?
Bay-anyo man, Patgenmi a Reader, nga iburaymi manen ti kapanunotanmi kadagiti napilin a lima a sarita iti tao kontra nakaparsuaan.
[Tapno maliklikan ti mabalin a pannakaimpluensia ni hurado. Pagbalinenmi a fill-in-the blank dagiti sumaruno a parapo nga imalditmi. Tapno awan ti riri. J]
Naidumduma ti _____ ta iti biangmi, ita laeng a makabasakami iti kastoy iti uneg iti adun a tawen a panagbasbasami iti Bannawag. Iti sabali a pannao, saan a nadudog ti topiko a trinatar ti autor. Madlaw met nga am-ammo ti autor dagiti karakterna, isu a napintas ti karakterisasion. Saan a napilpilit ti panagsisinnukat iti kapanunotan. Ken makita la unay ti kina-Ilokano dagiti agbibiag. Makaanayen daytoy a sarita nga agas ti bannogmi ita a panagpasalip. Napintas ti simbolismo nga inaramat ti autor.
Ti _____ ket isu daytoy ti pudno a tao kontra nakaparsuaan. Isuna laeng ta saanmi unay pintasen ti karakterisasion. Daydiay kababalin ti maysa nga Ilokano, saanmi a naanninawan iti daytoy a sarita.
Ti _____ ken ti _____, nadudogen a topiko ken awan man laeng ti baro a maibinglayda kadagiti readers. Awanen ti baro nga ibagbagada. No pelikula koma, makatuoken daytoy. Ti _____ no apay a mapilimi, gapu iti panangipakita ti autor a masterna ti lengnguahena. Nasayud ti panagestoriana, awan sagursorna. Sumarsaruno met ti _____ gapu man laeng ta inkarigatanna ti nangsurat iti sarita iti baro a porma. Ti met _____, agtatapaw dagiti karakters (awanan iti depth), ket awan pay ketdin bibiang ti reader no makalasat wenno saan ti bida iti sarita. Diak pay makita ti kina-Ilokano iti _____, _____ ken _____. No maipadas a maipatarus dagitoy iti Ingles ket mabasa dagiti Amerikano, diak la namnamaen a makitada ti identidad ni Ilokano ditoy.
Iti umuna a gundaway, adtoy nga ipabasami a dagus dagiti opisial a NAPILI A LIMA A SARITA ITI TAO KONTRA NAKAPARSUAAN tapno maiburayyo met dagiti paniriganyo ken pagur-urayan iti resulta ti pasalip:
Sangapulo ket Tallo a Lagip iti Sakaanan ti Kapitakan a Tanem – ni Aoanan Penem
Ni Kanor ken Siak iti Taaw – ni Mangngalapak
Pannubok iti Usok – ni Fely T. Pinili
Troso – ni Roman Antonio Dignos
Lapat – ni Amante A. Almirante
Asino ngarud ita ti mangabak iti umuna a gunggona? Daydiay kadi nangabak ti tao iti nakaparsuaan? Wenno daydiay kadi nangabak ti nakaparsuaan iti tao? Magustuanmi daydiay nangabak ti nakaparsuaan iti tao ngem mangabakto ti tao iti nakaparsuaan.
Patgenmi nga Agbasbasa, basaenyon dagiti sarita ta pilienyo no ania kadagitoy ti magustuan a mapadayawan iti umuna a gunggona.
Ala, iti laksid dagiti parikut a sangsanguenmi, dimi kayat nga abakennakami ti pannakaupay. Ituloymi latta ti pagrebbenganmi gapu iti ayat dagiti naanus a hurado, gapu iti ayat dagiti mannurat a sisasagana latta a makisalip, gapu iti ayat dagiti managtulong nga sponsor iti proyektomi, gapu iti ayat dagiti agbasbasa a sumarungkar iti pagtaenganmi, ken, gapu iti ayatmi a mangpabaknang iti Literatura Ilokana.
[MENSAHE: KADAGITI TOP 5 A MANNURAT – Pangngaasiyo man, Patgenmi a Mannurat, ta patulodandakami man iti nayat-atiddog a pakasaritaanyo iti biag.
KADAGITI READERS – Adtoy a mangtedkami iti clue iti kinasiasino dagiti autor dagiti lima a sarita. Maysa ti damona pay laeng ti mapadayawan idinto nga uppat dagiti napadayawanen iti pasalip ti RFAAFIL. Kadagiti uppat, maysa kadakuada ti napadayawan iti 6th RFAAFIL.]
Posted by rfaafil
at 12:01 AM EDT
Updated: Wed, Apr 1 2009 3:28 AM EDT


text:
Panagur-uray ken ni Godot
Ti Panagur-uray ken ni Godot ket maysa a drama a madasig iti teatro ti absurdo a sinurat ni Samuel Beckett idi naladaw a 1940s ken immuna nga impablaak ti Grove Press idi 1952 kalpasan a pinagkedkedan dagiti dadakkel a pablaakan. Ti orihinal a drama ket insurat ni Beckett iti Franses, a maikadua a lengguahena. Impatarusna met iti English ket naipablaak idi 1955. Immuna a nayentablado ti drama iti Franses idi 1953 iti Théâtre de Babylone iti Paris. Ti English met ket naipabuya nga immuna iti Arts Theatre iti London idi Agosto 1955.
Ti drama ket maipapan iti dua a walang a tattao, da Vladimir ken Estragon, nga agur-uray, iti igid iti kalsada, iti maysa nga agnagan iti Godot, a di met pulos dimdimteng.


text:
TI PAGWANAWANAN Septiembre 2014 | Dadaelento Kadi ti Tao ti Daga?
Kasanotayo a maliklikan ti naan-anay a pannakadadael?
TOPIKO ITI AKKUB
Dadaelento Kadi ti Tao ti Daga?
Saan laeng nga impadto ti Biblia ti agdama a pannakadadael ti aglawlaw, no di ket uray ti pagbanaganna.
Nainkalintegan Kadi ti Linteg ti Dios iti Israel?
Uppat a kangrunaan a prinsipio a nakatulong kadagiti ukom ti Israel.
PAKASARITAAN TI BIAG
Makapnek a Biag iti Panagserbi iti Dios
Nasurok a 65 a tawenen ti napalabas, adda kapadasan ni Peter Carrbello a nangbalbaliw iti biagna.
Ti Syriac Peshitta—Pakaammuan iti Pakasaritaan Dagiti Nagkauna a Patarus ti Biblia
Paneknekan dagiti nagkauna a Biblia a nanayonan ti dadduma a moderno a Biblia kadagiti bersikulo nga awan iti orihinal a manuskrito.
Sungbat Dagiti Saludsod Maipapan iti Biblia
Rumbeng kadi nga agkararagtayo kadagiti anghel?
Dagiti Features a Makita Online
Ania ti Pagarian ti Dios?
Ammuem no apay a nasaysayaat ti gobierno ti Dios ngem iti amin a gobierno.


text:
Pagsasao a Lituano
Ti Lituano (lietuvių kalba) ket isu ti opisial nga estado a pagsasao itiLituania ket mabigbigana a kas maysa kadagiti opisial a pagsasao ti Kappon ti Europa. Adda dagiti agarup a 2.9 a riwriw a Lituano a mangisasao idiay Lituania ken agarup a 300,000 idiay ballasiw taaw. Ti Lituano ket mays a Baltiko a pagsasao, nga asideg maikabagian ti Leton, nupay dagitoy ket saanda a nasaranay a maawatan. Daytoy ket naisurat ti Latin nga abesedario. Ti Lituano a pagsasao ket naipamatian nga isu ti kakonserbatiboan a sibibiag a Indo-Europeano a pagsasao, a nakataginayon kadagit adu a langa ti Proto-Indo-Europeano a tattan ket napukawen kadagiti sabali a Indo-Europeano a pagsasao.[1]
Dagiti nagibasaran[urnosen | urnosen ti taudan]
- ^ Zinkevičius, Z. (1993). Rytų Lietuva praeityje ir dabar. Vilnius: Mokslo ir enciklopedijų leidykla. p. 9. ISBN 5-420-01085-2.
…dagiti linguista ket sapsasapda a mangawat a ti pagsasao a Lituano a ket isu ti kaaduan nga arkaiko kadagiti sibibiag nga Indo-Europeano a pagsasao…


text:
Paniqui, Tarlac
Ti Paniqui ket maysa a primera klase nga ili iti probinsia ti Tarlac iti Filipinas.
Dagiti baranggay[urnosen | urnosen ti taudan]
Ti ili ti Paniqui ket nabingbingay a politikal iti 35 a barbaranggay.[2]
- Abogado
- Acocolao
- Aduas
- Apulid
- Balaoang
- Barang
- Brillante
- Burgos
- Cabayaoasan
- Canan
- Carino
- Cayanga
- Colibangbang
- Coral
- Dapdap
- Estacion
- Mabilang
- Manaois
- Matalapitap
- Nagmisaan
- Nancamarinan
- Nipaco
- Patalan
- Poblacion Norte
- Poblacion Sur
- Rang-ayan
- Salumague
- Samput
- San Carlos
- San Isidro
- San Juan de Milla
- Santa Ines
- Sinigpit
- Tablang
- Ventenilla
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Pampanga". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Agosto 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Tarlac". Datos ti Populasion ti Ili. Dibision ti Panagsukisok ti LWUA. Naala idi 11 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Binidayan, Lanao del Sur
Ti Binidayan ket maysa a maika-4 a klase nga ili iti probinsia ti Lanao del Sur iti Filipinas.
Dagiti baranggay[urnosen | urnosen ti taudan]
Ti Binidayan ket nabingbingay a politikal kadagiti 26 a barbaranggay.[2]
- Badak
- Baguiangun
- Balut Maito
- Basak
- Bubong
- Bubonga-Ranao
- Dansalan Dacsula
- Ingud
- Kialilidan
- Lumbac
- Macaguiling
- Madaya
- Magonaya
- Maindig
- Masolun
- Olama
- Pagalamatan (Pob.)
- Pantar
- Picalilangan
- Picotaan
- Pindolonan
- Poblacion
- Soldaroro
- Tambac
- Timbangan
- Tuca
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Lanao del Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Lanao del Sur". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Wilhelmino Sy-Alvarado
Ni Wilhelmino Sy-Alvarado (naiyanak idi Disiembre 29, 1946 idiay Hagonoy, Bulacan) iket isu ti Gobernador ti probinsia ti Bulacan, Filipinas.[1] Isu ti immuna a Mayor a nabutosan a kas Pannakabagi ti Distrito, Bise Gobernador, ken Gobernador. Inabakna ti dati a gobernador a ni Josie dela Cruz, ti kabsat a babai ni gobernador Joselito Mendoza kadsagiti panagbutos idi 2010.
Dagiti nagibasaran[urnosen | urnosen ti taudan]
- ^ "Bulacan's dela Cruz loses gubernatorial bid". ABS-CBN. 15 Mayo 2010. Naala idi 8 Hunio 2010.
Dagiti silpo ti ruar[urnosen | urnosen ti taudan]
Midia a mainaig kenni Wilhelmino Sy-Alvarado iti Wikimedia Commons


text:
Dagiti Tampok iti Napalabas a Tawen
Iti maysa a sirmata, impakita ni Jehova ken Ezequiel ti nagdakkel a nailangitan a karuahe, a mangirepresentar iti di makita a paset ti organisasion ni Jehova. Uray no nagdakkel ti karuahe, nakaparpartak ken kasla kimat ti kaalisto ti panagbaliw ti turongna. (Ezeq. 1:15-28) Ipakita dagiti makapagagar a panagrang-ay iti napalabas a tawen nga umab-abante met ti naindagaan a paset ti organisasion ni Jehova a Dios.
ITI DAYTOY A SEKSION
Maysa nga Organisasion nga Umab-abante
Nabatad nga iturturong ni Jehova ti pannakayakar ti sangalubongan a hedkuarter manipud New York City.
JW.ORG
“Pangsaksi Kadagiti Amin a Nasion”
Tumultulong ti website-tayo a mangidanon iti naimbag a damag ti Pagarian ti Dios iti “amin a nasion.”
Agyamyamanda iti Watchtower ONLINE A LIBRARIA
Dagiti agus-usar iti daytoy nagpateg a katulongan iti panagsukimat nagipatulodda kadagiti surat ti panagyaman.
Dagiti Animated Video Tignayenna ti Nalinteg a Puspuso
Kitaem dagiti nagsayaat nga epekto dagitoy a video kadagiti ubbing ken pamilia iti intero a lubong.
Makapainteres nga Eksibit
Basaem ti maipapan iti baro nga eksibit a mangitampok iti pakasaritaan dagiti Saksi ni Jehova ken petsa dagiti pasamak maipapan kadagiti pudno a Kristiano.
Legal Report
Dagitoy a legal report manipud iti 12 a pagilian ipakitada nga adu pay laeng a kaso ti pakaipaspasanguan dagiti Saksi ni Jehova mainaig iti wayawayada nga agdaydayaw.
Damdamag
—Manipud iti Intero a Lubong
Ikagkagumaan dagiti Saksi ni Jehova ti agibangon ken tumabuno kadagiti disente a lugar a pagdaydayawan.
Pannakaidedikar Dagiti Sanga nga Opisina
Basaem ti sumagmamano a tampok dagiti makaparagsak nga internasional a pasamak.


text:
TOPIKO ITI AKKUB
Solusion iti Panagduduma ti Lengguahe—Kasano a Maar-aramid?
“Adda dagiti mangibagbaga nga awanen ti mas komplikado a trabaho ngem iti panagipatarus.”—“The Cambridge Encyclopedia of Language.”
SAKBAY a mangrugi ti pannakaipatarus dagiti publikasion dagiti Saksi ni Jehova, maiplano a naimbag dagita, adu a research ti maaramid, sa siaannad a maisurat. Bayat daytoy a proseso, kitaen a naimbag ti Writing Department, nga adda iti sangalubongan a hedkuarterda idiay New York, no husto met laeng ti amin nga impormasion, no natural ken umiso ti grammar-na, ken no maus-usar pay laeng iti moderno a panawen dagiti sasao nga inusarda. *
Kalpasanna, dagiti maipatarus a material ket ipatulod ti Writing Department kadagiti ginasut a translation team iti intero a lubong—a kaaduan kadakuada ti aggigian ken agtrabtrabaho iti lugar a pakaus-usaran ti lengguahe nga ipatpatarusda. Kaaduan kadakuada ket agipatpatarus iti nakayanakanda a lengguahe. Masapul a maawatanda a naimbag ti Ingles ken ti lengguahe a pakaipatarusanna.
Kasano nga ar-aramiden dagiti agipatpatarus ti trabahoda?
Kuna ni Geraint, maysa a translator a nakabase idiay Britain: “Makipagtrabtrabahoak iti maysa a team dagiti translator, isu a nagpateg ti kooperasion. Agtitinnulongkami a mangpanunot kadagiti solusion dagiti narigat a maawatan a sasao ken dagiti narigat nga ipatarus. Isu nga ikabilanganmi dagiti grupo dagiti sasao, saan laeng a dagiti mismo a sasao. Panunotenmi a naimbag no ania a talaga ti kaipapanan dagiti sasao, ken kanayon a laglagipenmi no sino ti nakairantaan ti tunggal artikulo.”
Ania ti panggepyo kas agipatpatarus?
“Kayatmi a marikna dagiti agbasbasa a ti basbasaenda ket kasla orihinal a naisurat iti nakayanakanda a lengguahe. Dida koma madlaw a naipatarus laeng dayta. Isu nga ikagkagumaanmi a ti pamay-an ti panangusarmi kadagiti sasao ket natural iti lengguahemi. Matengngelmi ngamin no kua ti atension ti agbasbasa, isu nga ituloyna ti agbasa a kas man la maragragsakan a mangnannanam iti naimas a makan.”
Ania dagiti pagsayaatanna no aggigiankayo iti lugar a pakaus-usaran ti lengguaheyo?
“Dakkel a tulong kadakami ti pannakipulapol kadagiti lumugar. Inaldaw a mangmangngegmi a maus-usar ti lengguahemi. Makapagdamagkami pay a dagus kadagiti tattao maipapan kadagiti us-usarenmi a termino, no dayta kadi ket natural, maawatan, ken maalana ti atensionda. Makatulong daytoy tapno maipaawat kadakuada ti talaga a kaipapanan ti Ingles a material.”
Kasano ti pannakaorganisar ti trabahoyo?
“Adda team a pakaitedan ti maysa a project. Umuna, basaen ti tunggal miembro ti team ti orihinal a material tapno agbalinda a pamiliar iti dayta, makitada no kasano a napagkokonektar dagiti kangrunaan a punto ken no sino ti nakairantaan ti material. Isaludsodmi no kua iti bagimi: ‘Maipapan iti ania daytoy nga artikulo? Ania ti panggepna? Ania ti ekspektarek a masursurok iti daytoy?’ Dakkel ti maitulong dayta no agipatpataruskamin.
“Kalpasanna, agsisinnukat iti kapanunotan dagiti miembro ti team. Naawatanmi met laeng kadi ti ipatarusmi? Kasanomi a matulad ti estilo ti pannakaisurat ti orihinal a material? Kayatmi a ti marikna ken ti reaksionto dagiti agbasa iti patarusmi ket kas met laeng iti kayat ti orihinal a mannurat a marikna dagiti agbasbasa iti Ingles.”
Kasano nga agtitinnulong dagiti miembro ti team?
“Kayatmi a maawatan koma a dagus dagiti agbasbasa ti naipatarus a material uray iti damo pay laeng a panangbasada. Isu nga ulit-ulitenmi a basaen a napigsa ti naipatarus a parapo.
“I-type ti translator ti patarus ti maysa a parapo, ket makitami dayta kadagiti iskrin ti kompiutermi. Siguraduenmi nga awan ti ideya a naikkat wenno nainayon. Kitaenmi met no natural ti patarus, husto ti ispeling, ken no umiso ti grammar-na. Kalpasanna, adda maysa a mangbasa iti napigsa iti dayta a parapo. No saan a diretso ti panangbasana, kitaenmi no apay. No naipatarusen ti intero nga artikulo, maysa kadakami ti mangbasa iti napigsa bayat a sipsiputan ti dadduma dagiti posible a problema iti patarus a masapul a masolusionan.”
Kasla nagrigat dayta a trabaho!
“Hustoka! Ket nabannogkamin kalpasan ti agmalmalem a trabaho. Isu a sublianmi ti impatarusmi kabigatanna, no nakainanakamin. Sumagmamano a lawas kalpasanna, ipatulod kadakami ti Writing Department dagiti naaramid a panagbalbaliw iti orihinal a material. Sa basaenmi manen ti patarusmi, a kas man la damomi manen a makita dayta tapno mas mapasayaatmi pay ti patarus.”
Ania dagiti computer tools nga us-usarenyo?
“Saan latta a kaya a sukatan ti kompiuter dagiti agipatpatarus a tattao. Ngem nagaramid dagiti Saksi ni Jehova kadagiti tools a mangpalaka iti trabaho. Ti maysa kadagita ket ti diksionario a pangikabilanmi kadagiti termino ken grupo dagiti sasao a gagangay a maus-usar. Adda pay maysa a tool a makatulong tapno ma-reseach-mi ti amin nga impatarusen ti team-mi. Makitami dita dagiti napintas a solusion idi a mabalin nga usarenmi kadagiti narigat nga ipatpatarusmi.”
Ania ti makunayo iti trabahoyo?
“Ibilangmi ti trabahomi kas maysa a regalo para kadagiti tattao. Ket kayatmi nga isagana a naimbag dayta a regalo. Magaggagarankami iti agbalinto nga epekto ti maysa nga artikulo iti magasin wenno website, ta mabalin a madanon dayta ti puso ti agbasa ket sumayaat ti biagna.”
Tungpal-biag a Pagsayaatan
Ginasut a milion iti intero a lubong ti mabembenepisiaran iti panangbasbasada kadagiti publikasion dagiti Saksi ni Jehova iti mismo a lengguaheda. Dagiti epektibo a prinsipio a linaon dagiti inaramidda a publikasion ken video, kasta met iti website-da a jw.org, ket naibatay iti Biblia. Ibagbaga dayta a sagrado a libro a kayat ti Dios, nga agnagan Jehova, a ti mensahena ket maammuan ti amin a tattao “iti tunggal nasion ken tribu ken pagsasao.”—Apocalipsis 14:6. *
^ par. 4 Maisagana iti Ingles ti orihinal a material.
^ par. 25 Bisitaem ti www.jw.org/ilo tapno makitam dagiti publikasion a mabasa, mangngeg, ken mabuyam iti mismo a lengguahem ken iti dadduma pay a ginasut a lengguahe.


text:
Isuroyo Dagiti Annakyo
Dagidiay Nagsurat Maipapan ken Jesus
PAGAY-AYATYO kadi a basaen ti maipapan ken Jesus?— * Masdaaw ti dadduma a makaammo nga awan ti linaon ti Biblia nga insurat ni Jesus. Kaskasdi, adu ti ibaga kadatayo ti walo a mannurat iti Biblia maipapan kenkuana. Nagbiagda amin idi panawen ni Jesus, ket salaysayenda dagiti insurona. Mainaganam kadi dagiti walo?— Isuda da Mateo, Marcos, Lucas, ken Juan. Dagiti uppat a sabali pay isu da Pedro, Santiago, Judas, ken Pablo. Adda kadi ammom maipapan kadagitoy a mannurat?—
Umuna pay a pagsaritaantayo ti maipapan kadagiti tallo a mannurat a karaman met kadagiti 12 nga apostol ni Jesus. Ammom kadi dagiti naganda?— Da Pedro, Juan, ken Mateo. Insurat ni Pedro dagiti dua a surat para kadagiti padana a Kristiano. Imbagana kadakuada dagiti ammona nga inaramid ken imbaga ni Jesus. Ukagem ti Bibliam iti 2 Pedro 1:16-18, ket basaem ti panangdeskribir ni Pedro iti nangngegna a kinuna ni Jehova a Dios maipapan ken Jesus.—Mateo 17:5.
Insurat ni apostol Juan dagiti lima a libro ti Biblia. Isu ti kaabay ni Jesus iti naudi a rabii a pannakipangan dagiti adalan iti Apoda. Siiimatang met ni Juan idi natay ni Jesus. (Juan 13:23-26; 19:26) Insurat ni Juan ti maysa kadagiti uppat a salaysay ti Biblia maipapan iti biag ni Jesus a naawagan iti Ebanghelio. Insuratna met ti Apocalipsis nga inted ni Jesus kenkuana ken dagiti tallo a surat iti Biblia a naipanagan kenkuana. (Apocalipsis 1:1) Ni Mateo, a dati nga agsingsingir iti buis, ti maikatlo a mannurat iti Biblia a nagbalin nga apostol ni Jesus.
Dua a sabali pay a mannurat iti Biblia ti makaam-ammo unay ken Jesus. Dagitoy dagiti in-inaudi a kakabsatna, annak met ida ni Jose ken Maria. (Mateo 13:55) Idi damo, saanda a nagbalin nga adalan ni Jesus. Impagarupda pay ketdi nga agmauyong gapu iti kinaregtana a mangasaba. (Marcos 3:21) Siasino dagitoy a kakabsatna?— Maysa kadakuada ni Santiago, a nangisurat iti Santiago a libro ti Biblia. Ti sabali ket ni Judas, a nangisurat iti Judas a libro ti Biblia.—Judas 1.
Da Marcos ken Lucas ti dua pay a nagsurat maipapan iti biag ni Jesus. Ti ina ni Marcos, a ni Maria , adda dakkel a balayna idiay Jerusalem, a sadiay ti naggigimongan dagiti immuna a Kristiano, agraman ni apostol Pedro. (Aramid 12:11, 12) Adu a tawen sakbayna, iti rabii a rinambakan ni Jesus ti maudi a Paskua a kadua dagiti apostolna, mabalin a sinurot ida ni Marcos idi napanda iti minuyongan ti Getsemani. Idi naaresto ni Jesus, dagiti soldado kinemmegda ni Marcos, ngem nakalibas ket imbatina ti pagan-anayna.—Marcos 14:51, 52.
Nangato ti adal ni Lucas kas maysa a doktor a nalawag a nagbalin nga adalan kalpasan a natay ni Jesus. Inadalna a naimbag ti kabibiag ni Jesus ket nangisurat iti nalawag, umiso a pakasaritaan maipapan iti dayta. Kalpasanna, kinaduaanna ni apostol Pablo iti trabaho a panagdaliasat ken insuratna met ti Aramid a libro ti Biblia.—Lucas 1:1-3; Aramid 1:1.
Ni Pablo ti maikawalo a mannurat iti Biblia a nagsurat maipapan ken Jesus. Nagadal iti sidong ti nalatak nga abogado a ni Gamaliel. Ni Pablo, a naawagan idi a Saulo ket inaywanan ken insuro dagiti Fariseo. Ginurana dagiti adalan ni Jesus ket nakiraman a nangpapatay kadakuada. (Aramid 7:58–8:3; 22:1-5; 26:4, 5) Ammom kadi no kasano a naammuan ni Pablo ti kinapudno maipapan ken Jesus?—
Agturturong idi ni Pablo idiay Damasco tapno arestuenna dagiti adalan ni Jesus idi kellaat a nabulsek babaen iti nakaranraniag a lawag manipud langit. Nangngegna ti timek a nagimtuod: “Saul, Saul, apay nga idaddadanesnak?” Ni Jesus ti agsasao! Imbaonna ni Pablo a mapan idiay Damasco. Kalpasanna, inturong ni Jesus ti adalan a ni Ananias a makisao ken Pablo, ket nagbalin ni Pablo nga adalan ni Jesus. (Aramid 9:1-18) Insurat ni Pablo ti 14 a libro ti Biblia, mangrugi iti Roma ken agtultuloy agingga iti Hebreo.
Narugiam kadin a basaen dagiti libro ti Biblia maipapan ken Jesus wenno adda kadin nangibasa kenka kadagitoy?— No rugiam itan nga ammuen ti sasawen ti Biblia maipapan ken Jesus bayat nga agtutuboka pay, ar-aramidem ti maysa kadagiti kasayaatan a banag iti biagmo.
^ par. 3 No adda ubing a kaduam nga agbasa, ti uged ket pammalagip nga agsardengka biit ket iturongmo ti saludsod kenkuana.


text:
VIGAN CITY – Sangapulo ket lima a manok ti naireport a natakaw iti maysa a pagtaraknan dagiti fighting cocks iti Barangay San Julian ditoy idi rabii ti Abril 15.
Nagreport ni Eustaquio Fuerte y Presto, 76, balo, kaduana dagiti agbambantay a da Allen Sanchez y Fontejon, 28, baro, ken ni Richard Atendido y Gelido, 25, baro, agpada a residente iti nadakamat a barangay a natakaw ti 15 a manok a para tadi a matartaraken iti farm ni Fuerte.
Segun kada Sanchez ken Atendido, naduktalanda laengen ti pannakatakaw dagiti manok idi mapanda agpakan iti agsapa ti Abril 16.
Mapattapatta nga agbalor iti P50,000.00 dagiti natakaw a manok. Saan a nabigbig dagiti nagtakaw.
Mapapati a simrek dagiti mannanakaw iti farm babaen ti panangputedda iti barbed wire nga alad iti laud a paset sada rimmuar iti daya a paset babaen ti panangkalay-atda iti alad.#


text:
Maikatlo a Saludsod: Apay nga Ipalubos ti Dios nga Agsagabaak?
MAMMARTEK ti Tatang ni Ian. Nupay nanam-ay ti biagda, saan a maseknan ni tatangna kenkuana. “Adayo ti riknak kenkuana gapu iti panagin-inumna ken iti panangtratona ken Nanang,” kuna ni Ian. Bayat nga agmatmataengan ni Ian, nangrugi a pagduaduaanna ti kaadda ti Dios. Kinunana: “‘No talaga nga adda Dios, apay ngarud nga ipalpalubosna nga agsagaba dagiti tattao?’”
Apay a normal laeng nga isaludsod dayta?
Uray no awan unay problemam, mabalin a makapungtotka no makitam nga agsagsagaba dagiti inosente a tattao. Ngem ad-adda a kayatmo a maammuan ti sungbat dayta a saludsod no sika ti agsagaba a kas ken Ian, wenno no agsakit ken matay ti ipatpategmo iti biag.
Ania ti kuna ti dadduma?
Patien ti dadduma nga ipalubos ti Dios ti panagsagaba tapno masursurotayo ti agbalin a napakumbaba ken naasi. Kuna met ti dadduma nga agsagaba dagiti tattao gapu kadagiti basolda.
Ania ti ipakita dagiti sungbatda?
Narigat kano nga ayaten ti Dios gapu ta saan a maseknan ken naulpit kadatayo.
Ania ti isursuro ti Biblia?
Nalawag ti kunaen ti Biblia a saan a basol ti Dios ti panagsagaba ti tao. “Awan koma ti agkuna: ‘Susuotennak ti Dios.’ Ta iti dakes a bambanag saan a mabalin a suoten ti Dios ket isu saanna met a suoten ti asinoman.” (Santiago 1:13) Kinapudnona, ti personalidad ti Dios a nadakamat iti Biblia ket saan a maitunos iti kapanunotan a basol ti Dios ti panagsagaba. Apay?
Ngamin, ayat ti maysa kadagiti kangrunaan a galad ti Dios. (1 Juan 4:8) Tapno maipaganetget dayta, ti Biblia iladawanna ti Dios nga addaan rikna a kas iti agtagtagibi nga ina. Insaludsod ti Dios: “Mabalinan aya ti asawa a babai a lipatan ti agsussusona iti kasta saanna a kaasian ti anak ti tianna? Uray dagitoy a babbai makalipatda, ngem siak saankanto a malipatan.” (Isaias 49:15) Nakapuotka kadin iti nadungngo nga ina a mangigagara a mangdangran iti anakna? Iti kasupadina, ti nadungngo a nagannak ikagumaanna a bang-aran ti panagsagaba ti anakna. Kasta met, saan a gapuanan ti Dios ti panagsagaba ti tao.—Genesis 18:25.
Nupay kasta, agsagsagaba latta dagiti inosente a tattao. Isu a maisaludsodmo, ‘No ti Dios ket pudno a mannakabalin-amin ken maseknan, apay a dina ikkaten ti pakaigapuan ti panagsagaba?’
Adda naimbag a rason no apay a ti Dios ipalpalubosna ti panagsagaba. Usigem daytoy: Masansan a dagiti tattao ti pakaigapuan ti panagsagaba ti dadduma. Adu a manangirurumen ken naranggas ti madi nga agbalbaliw, isu a pukawento ti Dios dagita a tattao tapno maikkat ti kangrunaan a pakaigapuan ti panagsagaba.
Insurat ni apostol Pedro no apay a saan pay a dinadael ti Dios dagiti agar-aramid iti dakes: “Saan a nabannayat ni Jehova maipapan iti karina, kas ti panangibilang ti dadduma a tattao a kinabannayat, no di ket an-anusannakayo agsipud ta saanna a tarigagayan a madadael ti asinoman no di ket tarigagayanna a makagteng ti isuamin iti panagbabawi.” (2 Pedro 3:9) Ti panagan-anus ni Jehova a Dios ket ebkas ti kinamanagayat ken kinamanangngaasina.
Ngem asidegen nga agtignay ni Jehova a Dios. ‘Supapakannanto iti rigat dagidiay mangparparigat’ kadagiti awan basolna. Dagitoy a mangparparigat maukomdanto iti “agnanayon a pannakadadael.”—2 Tesalonica 1:6-9.
Ni Ian a nadakamat itay, naammuanna ti makapnek a sungbat dagiti saludsodna maipapan iti panagsagaba. Dagiti naadalna ti nangbalbaliw iti panangmatmatna. Basaem ti salaysayna iti sumaganad nga artikulo a “Ti Biblia Balbaliwanna ti Biag.”